Kiçik yatırımla ən faydalı biznesi qurmaq yolları (2-ci hissə) - Audit.Az\nHome » Blog » Xəbər » Kiçik yatırımla ən faydalı biznesi qurmaq yolları (2-ci hissə)\nBiznes rəhbəri – təşkilatçı roluna can atır. Burada rəsmiyyət xatirinə (mühasibat uçotu, kadr məsələləri, icarə) start üçün demək olar ki, həmişə əhəmiyyətli sərmayə tələb olunur. İlkin mərhələdə biznes gəlir gətirmir, nə vaxt gəlir gətirəcəyi məsələsi də bir qədər qaranlıq qalır. Amma, əgər prosesi yoluna qoymaq mümkün olarsa, yüksək mənfəət və passiv gəlirlər, bütün riskləri qabaqlaya bilir.\nİşlərin təşkili üsullarından asılı olmayaraq, sahibkarın peşəkar hazırlığı çox mühümdür. Yüksək gəlirli biznes növlərinin əksəriyyəti yaxşı peşəkar hazırlıq tələb edir. Siz inkişaf etdirmək istədiyiniz sahə üzrə ya mütəxəssis, ya da ekspert olmalısınız. Bu, danışıqlarda sizə kömək edəcək və səmərəli olmayan qərarlar qəbulundan sizi qoruyacaq.\nBiznesin informasiya hazırlığı\nİnformasiya hazırlığı mərhələsində bazarı və rəqiblərinizin təcrübəsini öyrənin, gələcək fəaliyyətiniz üçün əsas iqtisadi göstəriciləri nəzərə alın:\nqoyulacaq investisiyaların həcmi;\nicarə, nəqliyyat, reklam, xammal alışına çəkilən xərclər;\nxidmət və məhsulların maya dəyəri;\nbiznesin təmiz gəliri.\nSizin məhsullara və xidmətlərə böyük tələbat olduğuna və bazarın kifayət qədər “dərin” olduğuna əmin olmalısınız: müştəriləriniz ödəmə qabiliyyətinə malikdirlər və təkcə sizi yox, həm də sizin gələcək əməkdaşlarınızı dolandırmaq imkanındadırlar. Sizin təklifləriniz istehlak mühitinə adekvat olmalıdır. Kiçik qəsəbələrdə ayfonlar və incəsənət əşyaları satmayın.\nƏmək bazarında sizə lazım olan ixtisaslar üzrə mütəxəssislərin olub-olmamasını yoxlayın. Potensial tədarükçüləri axtarıb tapın və onların zəruri olan xammalla sizi təmin edə biləcəyinə əmin olun. Fəaliyyətinizlə bağlı stabil istiqamətləri seçin, əgər risk etmək istəmirsinizsə və özünüzə ciddi biznes qurmaq istəyirsinizsə, mövsümi məşğuliyyətdən uzaq durun və ya mövsümiliyi nəzərə alın və fəaliyyətiniz üçün elə növü seçin ki, o, “aşağı mövsümə” uyğun gəlsin.


DİN: "53 nəfər COVID-19 pasportu olmadığına görə şənliyə buraxılmayıb" | Report.az\nDİN: "53 nəfər COVID-19 pasportu olmadığına görə şənliyə buraxılmayıb" Avqustun 25-də Daxili İşlər Nazirliyinin, Qida Təhlükəsizliyi Agentliyinin və İqtisadiyyat Nazirliyi yanında Dövlət Vergi Xidmətinin nümayəndələri Bakı şəhərində və respublika ərazisində 12 toy şənliyinin monitorinqini həyata keçirib.\n26 Avqust , 2021 09:42\nAvqustun 25-də Daxili İşlər Nazirliyinin, Qida Təhlükəsizliyi Agentliyinin və İqtisadiyyat Nazirliyi yanında Dövlət Vergi Xidmətinin nümayəndələri Bakı şəhərində və respublika ərazisində 12 toy şənliyinin monitorinqini həyata keçirib.\nDİN-dən "Report"a verilən məlumaat görə, monitorinq 7 şadlıq sarayında, 5 şəxsi həyətyanı sahədə keçirilən şənlikləri əhatə edib.\n- 5 nəfər İnzibati Xətalar Məcəlləsinin 211-ci (Epidemiya əleyhinə rejimin, sanitariya-gigiyena və karantin rejimlərinin pozulması) maddəsinə əsasən cərimə olunub;\n- 53 nəfər COVID-19 pasportu olmadığına görə şənliyə buraxılmayıb.\nRus versiyası Сводка МВД: Свыше 50 гостей без COVID-паспортов не пустили на свадьбы


Tarixi qərardan sonra Trampın taleyi necə olacaq? | Yeni Gündəm\n19 Dek 2019 - 10:36 1.1 K\nTarixi qərardan sonra Trampın taleyi necə olacaq?\nXəbər verdiyimiz kimi, ABŞ Konqresinin Nümayəndələr Palatası Prezident Donald Trampın impiçmenti üzrə iki maddəyə (“Səlahiyyətləri aşma” və “Konqresin işinə mane olma”) səs verib. Bununla da Tramp ABŞ tarixində barəsində impiçment (yüksək vəzifəli şəxsi məsuliyyətə cəlbetməyin yolu) elan edilən üçüncü prezident olub.\n“Yeni Gundem”in məlumatına görə, səsvermənin nəticələrinə əsasən, Nümayəndələr Palatası üzvlərinin yarıdan çoxu hər iki maddənin lehinə səs verib.\nNümayəndələr Palatasında səsvermədən əvvəl müzakirələr altı saatdan çox davam edib.\n“Prezident Tramp səlahiyyətlərindən sui-istifadə etdi, andını pozdu və dövlətimizə xəyanət etdi. Bu, ölkəmiz üçün təntənəli məqamdır. ABŞ-da heç kim qanundan üstün deyil – hətta prezident…”, – deyə ABŞ-ın keçmiş vitse-prezidenti Co Bayden öz tvitter mikrobloqunda yazıb.\nÖz növbəsində, İndianadakı Saut- Bend şəhərinin meri Pit Butticiç səsvermədə Konqresin “öz maraqlarını Amerikanın maraqlarından üstün tutan” Prezidentdən qanunun aliliyini, ABŞ-ın milli təhlükəsizliyini və demokratiyanı müdafiə etməsinin lazım olduğunu qeyd edib: “Bu prezidentin vəzifədən getməsindən sonra gələcək bir dövrdür. Dağıntıları toplamaq və ölkəmizi irəliyə aparmaq üçün hər zamankından daha çox rəhbərliyə ehtiyacımız var”.\nİndi 2020-ci il yanvarın 20-də ABŞ Senatında Trampın həqiqətən vəzifəsindən uzaqlaşdırılacağına qərar veriləcəyi gözlənilir.\nBelə hallarda Nümayəndələr Palatasındakı səsvermədən sonra qərar Senata göndərilir, ABŞ Prezidentinin taleyini bu qurum həll edir. Konstitusiyaya görə, Konqresin impiçment haqqında qərarı imtiyazlı satusa malikdir, yuxarı palata bütün digər müzakirələri durdurub bu qərara münasibət bildirməlidir.\nKonstitusiyaya görə, Senat Konqresin təsdiq etdiyi ittihamları araşdırmalı, senatorlar bu prosesdə Andlılar Məhkəməsinin üzvləri rolunu oynamalıdırlar. Eyni zamanda, Nümayəndələr Palatasının spikeri Nensi Pelosi ittiham tərəfini prokurorlar və şahidlər qismində təmsil edəcək adamları təyin etməlidir. Ağ Evsə prosesə öz vəkillərini göndərmək hüququna malikdir. Prosesin sonunda səsvermə keçirilir: prezidentin vəzifədən kənarlaşdırılması üçün senatorların üçdə ikisinin səsi lazımdır.\nİndi ABŞ Senatındakı üzvlərin əksəriyyət respublikaçılardan ibarətdir, buna görə çox güman ki, bu mərhələdə prezidentin hakimiyyətdən uzaqlaşdırılması proseduru bloklanacaq.\nBaş vermiş hadisədən sonra Ağ Ev bəyanat yayıb.\nBənayatda bildirilir ki, ABŞ Prezidenti Donald Tramp hesab edir ki, Amerika Konqresinin Senatı onun hakimiyyətdən uzaqlaşdırılmasına imkan verməyəcək və o, dövlət başçısı olaraq qalacaq.\n“Prezident Senatın Nümayəndələr Palatası tərəfindən pozulmuş qaydanı, ədaləti və lazımi prosesi bərpa edəcəyinə əmindir.O, sonrakı addımlara hazırdır və tam haqlı olacağına əmindir.\nPrezident Tramp vəzifəyə başladığı gündən etdiyi kimi Amerika xalqının ehtiyac və prioritetlərini qarşılamaq üçün yorulmadan çalışmağa davam edəcək”.\nAğ Ev Palata tərəfindən Prezidentə qarşı elan edilən impiçment qərarının ittihamların mahiyyətinə görə “heç bir dəlil təqdim edilmədiyi” bir mühitdə qəbul edildiyini qeyd edərək bunu millətin tarixindəki ən utanc verici siyasi epizod kimi dəyərləndirib: “Amerika xalqını bu cür biabırçı davranışlarla aldatmaq olmaz”.\nXatırladaq ki, KİV-də Zelenski ilə Trampın danışıqları zamanı ABŞ-da prezident seçkilərinin gedişinə müdaxilə etməyi nəzərdə tutan təlimat olduğu iddia edilmişdi. Trampın rəqibi Co Baydenin oğlu Hanter Bayden əleyhinə araşdırmalar aparılmasını tələb etdiyi bildirilirdi. Bu səbəbdən də Nümayəndələr Palatası 24 sentyabrda ABŞ Prezidentinə qarşı impiçment elan etmişdi.


Allah əzablara nə üçün yol verir? — Gözətçi qülləsinin ONLAYN KİTABXANASI\nbh fəs. 11 s. 106—114\nNƏYƏ GÖRƏ DÜNYA ƏZAB-ƏZİYYƏT İÇİNDƏDİR?\nVACİB MÜBAHİSƏLİ SUAL\nƏZABLARIN BU QƏDƏR DAVAM ETMƏSİNİN SƏBƏBİ\nSİZ NECƏ DAVRANACAQSINIZ?\nNəyə görə dünya əzab-əziyyətlə doludur?Müqəddəs Kitab təlimləri\nMüqəddəs Kitabın cavabıGözətçi qülləsi (kütləvi) 2017\nBütün iztirablara tezliklə son qoyulacaqGözətçi qülləsi 2007\nİnsanların əzab çəkmələrinin səbəbkarı Allahdırmı?\nEden bağında hansı mübahisəli sual qaldırıldı?\nAllah pisliyin nəticələrini necə aradan qaldıracaq?\n1, 2. İnsanlar hansı fəlakətlərlə qarşılaşırlar və bu onlarda hansı sualları doğurur?\nMÜHARİBƏ şəraitində olan ölkədə baş verən dəhşətli bir toqquşmadan sonra minlərlə qadın və uşaqların meyitləri ümumi məzarlıqda basdırıldı. Bu yer, üzərində «Nəyə görə?» yazılmış kiçik başdaşları ilə əhatə olunmuşdu. Çox vaxt insanlar bu sualla öz ağrı-acılarını və ümidsizliklərini ifadə edirlər. Müharibə və təbii fəlakətlərdə günahsız insanlar həyatlarını itirir, evləri isə yerlə-yeksan olur. Xəstəliklər, cinayətkarlıq və başqa fəlakətlər ucbatından insanlar dözülməz əzablar çəkirlər. Onlar nəyə görə belə bədbəxtliklərə düçar olduqlarını bilmək istəyirlər.\n2 Allah əzablara nə üçün yol verir? Əgər Yehova Allah hər şeyə qadir, məhəbbətli, ədalətli və müdrikdirsə, onda nəyə görə dünyada bu qədər nifrət və haqsızlıq mövcuddur? Bu suallar nə vaxtsa sizi də narahat edibmi?\n3, 4. a) Haradan bilirik ki, Allahın əzablara nə üçün yol verdiyini soruşmaq səhv deyil? b) Yehova pisliyə və əzablara necə yanaşır?\n3 «Allah əzablara nə üçün yol verir?» deyə soruşmaq düzgündürmü? Bə’ziləri bu sualın iman azlığından irəli gəldiyini və Allaha qarşı hörmətsizlik olduğunu düşünürlər. Ancaq siz Müqəddəs Kitabı oxuduqca, Allahın sadiq xidmətçilərinin də bu kimi suallar verdiklərini görəcəksiniz. Məsələn, Habaqquq peyğəmbər Yehovaya duasında deyirdi: «Niyə mənə şər göstərirsən, Özün də haqsızlığa baxırsan? Haraya nəzər salsam, orada soyğunçuluq və zorakılıq var, davaların, çəkişmələrin sonu yoxdur» (Habaqquq 1:3).\nYehova insanların bütün əzablarına son qoyacaq\n4 Yehova bu suala görə sadiq xidmətçisi Habaqququ məzəmmət etdimi? Xeyr. Əksinə, onun bu səmimi sözlərinin Müqəddəs Kitabda qeydə alınmasının qayğısına qaldı. Allah, hətta onun bu məsələyə dair aydın təsəvvürə malik olmasına kömək etdi və imanını möhkəmləndirdi. Yehova sizə də kömək etmək istəyir. Müqəddəs Kitab Onun hər birimizin ‘qeydinə qaldığını’ öyrədir (1 Peter 5:7). Allahın hissləri bizimkindən qat-qat üstündür. Buna görə də, O, pisliyə və onun gətirdiyi əzablara daha çox nifrət edir (Yeşaya 55:8, 9). Bəs onda nəyə görə dünya əzab-əziyyət içindədir?\n5. Adətən insanlar əzabların səbəbini necə izah edirlər, bəs Müqəddəs Kitab nəyi öyrədir?\n5 İmanlı insanların əksəriyyəti dünyanın əzab-əziyyət içində olmasının səbəbini öz din rəhbərlərindən soruşurlar. Onlar çox vaxt suallarına cavab olaraq, əzabların Allahın iradəsi olduğunu, bədbəxtlik və fəlakətlər də daxil olmaqla, Allahın hər şeyi çoxdan tə’yin etdiyini eşidirlər. Əksər hallarda bu cavabları eşitmək olar: «Allahın yolları dərkolunmazdır və ya O, insanları, hətta körpələri Öz yanına, göylərə aparmaq üçün ölüm göndərir». Lakin artıq öyrəndiyiniz kimi, Yehova heç vaxt pislik etmir. Müqəddəs Kitabda deyilir: «Məgər Allah pislik edərmi? Məgər Külli-İxtiyar haqsızlıq edərmi?» (Əyyub 34:10).\n6. Nəyə görə çoxları baş verən bütün əzablara görə Allahı günahlandırırlar?\n6 Baş verən bütün fəlakət və bədbəxtliklərdə insanların nəyə görə yanlış olaraq Allahı günahlandırdıqlarını bilirsinizmi? Çünki çoxları dünyanı Külli-İxtiyar Allahın idarə etdiyini düşünürlər. Onlar Müqəddəs Kitabın öyrətdiyi sadə, lakin çox vacib bir həqiqəti bilmirlər. Bu kitabın 3-cü fəslindən öyrəndiyimiz kimi, hal-hazırda dünyanın rəisi Şeytan İblisdir.\n7, 8. a) Nəyə görə demək olar ki, dünya öz rəisinin şəxsiyyətini əks etdirir? b) İnsanın qeyri-kamilliyi, həmçinin «vaxt və təsadüf» əzablara necə səbəb olur?\n7 Müqəddəs Kitabda aydın deyilir: «Bütün dünya... şəririn hakimiyyəti altındadır» (1 Yəhya 5:19). Bunun üzərində bir az düşünsək, hər şey aydın olar. Həqiqətən də, yaşadığımız dünya «bütün dünyanı aldadan» gözəgörünməz pis ruhani varlığın şəxsiyyətini əks etdirir (Vəhy 12:9). Şeytan çox acıqlı, yalançı və qəddardır. Bu səbəbdən, onun hakimiyyəti altında olan dünya da pislik, yalan və qəddarlıqla doludur. Bu, yer üzündə bu qədər əzab-əziyyətin olmasının səbəblərindən biridir.\n8 Bu qədər əzabların olmasının ikinci səbəbi, 3-cü fəsildə deyildiyi kimi, Eden bağındakı üsyandan sonra insanların qeyri-kamil və günahlı olmalarıdır. Günahlı insanlar hakimiyyət uğrunda mübarizə aparmağa meylli olduqları üçün, dünya müharibələr, insanların sıxışdırılması və əzablarla doludur (Vaiz 4:1; 8:9). Və nəhayət, üçüncü səbəb, «vaxt və təsadüf»dür (Vaiz 9:11, KM). Yehovanın müdafiəsindən məhrum olmuş bir dünyada yaşayan insanlar, münasib olmayan vaxtda münasib olmayan yerdə olduqları üçün, fəlakətlərlə üzləşə bilərlər.\n9. Yehovanın əzablara yol verməkdə əsaslı səbəbləri olduğuna nə üçün əmin ola bilərik?\n9 Əzabların səbəbkarının Allah olmadığını bilmək, necə də təsəllivericidir! O, insanların ağrı-acısına səbəb olan müharibələrə, cinayətlərə, zülmkarlığa və hətta təbii fəlakətlərə görə məs’uliyyət daşımır. Bununla belə, Yehovanın bütün bu fəlakətlərə nə üçün yol verdiyini bilməyimiz vacibdir. Əgər Allah Külli-İxtiyardırsa, deməli, pisliklərə son qoya bilər. Bəs Ona nə mane olur? Məhəbbətlə dolu bir Allahın əzablara yol verməsinin əsaslı səbəbləri olmalıdır (1 Yəhya 4:8).\n10. Şeytan nəyi şübhə altına aldı və necə?\n10 Allahın əzablara nə üçün yol verdiyini başa düşmək üçün, pisliyin ilk dəfə insanların həyatına daxil olduğu vaxtı xatırlamaq lazımdır. Şeytan Adəmlə Həvvanı Yehovaya qarşı üsyana təhrik edərək, vacib mübahisəli sual qaldırdı. İblis Allahın gücünü sual altına qoymadı, çünki Allahın gücünün sonsuz olduğunu o özü də yaxşı bilir. Şeytan Allahın hökmranlıq hüququnu şübhə altına aldı. O, Allahın Öz yaratdığı varlıqlardan nə isə yaxşı bir şey gizlətdiyini deyərək, Yehovanı yalançılıqda günahlandırdı və pis hökmdar kimi qələmə verdi (Yaradılış 3:2-5). Allahın rəhbərliyi olmadan insanların həyatının daha yaxşı olacağını iddia etdi. Bununla Şeytan Yehovanın ali hökmranlığını və ya hökmranlıq etmək hüququnu şübhə altına aldı.\n11. Yehova üsyankarları nə üçün məhv etmədi?\n11 Adəmlə Həvva Yehovaya qarşı üsyan qaldırdılar. Bununla onlar belə demiş oldular: «Yehovanın bizi idarə etməsinə ehtiyacımız yoxdur. Nəyin yaxşı, nəyin pis olduğuna özümüz qərar verə bilərik». Yehova bu mübahisəli sualı necə həll etməli idi? Bütün şüurlu varlıqlara üsyankarların haqsız olduqlarını və yalnız Allahın yolunun həqiqi xoşbəxtlik gətirdiyini necə göstərmək olardı? Kimsə deyə bilər: «Üsyankarları məhv edib, hər şeyi yenidən başlamaq lazım idi». Lakin bütün şüurlu varlıqlar, yerin Adəmlə Həvvanın nəsli ilə dolmasına və onların yerüzü Cənnətdə yaşamasına dair Yehovanın niyyətini bilirdilər (Yaradılış 1:28). Yehova isə hər zaman Öz niyyətlərini yerinə yetirir (Yeşaya 55:10, 11). Bundan başqa, əgər Yehova Edendə üsyan qaldıranları məhv etsəydi, bu Onun hökmranlıq hüququna dair sualı həll etməzdi.\n12, 13. Şeytanın bu dünyanın rəhbəri olmasına və insanların öz hakimiyyət formalarını yaratmasına Yehovanın nə üçün yol verdiyini nümunə əsasında izah edin.\n12 Gəlin bir nümunəni nəzərdən keçirək. Təsəvvür edin ki, müəllim şagirdlərə çətin bir məsələni necə həll etməyin üsulunu izah edir. Bu an bilikli, ancaq inadkar bir şagird müəllimin səhv olduğunu və məsələni tamam başqa cür həll etməyin lazım olduğunu deyir. O, müəllimin materialı bilmədiyini və bu tapşırığı özünün daha yaxşı həll edəcəyini iddia edir. Şagirdlərdən bə’ziləri onunla razılaşaraq, müəllimə qarşı çıxırlar. Belə vəziyyətdə müəllim nə etməlidir? Əgər o, üsyankarları sinifdən qovarsa, bu, digər şagirdlərə necə tə’sir göstərər? Onlar əslində kimin haqlı olduğunu müəyyən edə bilərlərmi? Şagirdlər müəllimin öz səhvinin üzə çıxmasından qorxduğunu düşünərək, ona olan hörmətlərini itirə bilərlər. Bəs müəllim həmin şagirdin tapşırığı öz bildiyi kimi həll etməsinə izin versə, necə?\nKim daha təcrübəlidir: şagird, yoxsa müəllim?\n13 Yehova da buna bənzər tərzdə davrandı. Unutmayaq ki, Edəndə baş verənlər təkcə üsyankarlara toxunmurdu. Baş verənləri milyonlarla mələklər müşahidə edirdi (Əyyub 38:7; Daniel 7:10). Yehovanın mübahisəli sualı necə həll etməsi, bu mələklərə, nəticədə isə bütün şüurlu varlıqlara tə’sir edəcəkdi. Bəs Yehova necə davrandı? O izin verdi ki, Şeytan özü insanları idarə etsin. O, həmçinin insanların Şeytanın rəhbərliyi altında öz hakimiyyət formalarını yaratmalarına da yol verdi.\n14. Yehovanın insanlara öz hakimiyyət formalarını yaratmalarına izin verməsi hansı faydanı gətirəcək?\n14 Gətirdiyimiz nümunədəki müəllim inadkar şagirdin və onun yoldaşlarının səhv olduqlarını bilir. O, həmçinin anlayır ki, onların öz nöqteyi-nəzərlərini sübut etmələrinə izin versə, bu, bütün sinfin xeyrinə olacaq. Çünki üsyankarların cəhdi boşa çıxanda, digər şagirdlər müəllimin haqlı olduğunu və dərs keçməyə yalnız onun səlahiyyəti olduğunu görəcəklər. Sonra kim isə yenidən müəllimin hüquqlarını sual altına qoymağa çalışarsa, hamı müəllimin bu cəhdlərin qabağını nə üçün aldığını anlayacaq. Bunun kimi, Yehova da bilir ki, hadisələrin bu cür nəticələnməsi bütün səmimi insanlara və mələklərə fayda gətirəcək: onlar Şeytanın və digər üsyankarların səhv olduqlarına və insan hakimiyyətlərinin müvəffəqiyyətsizliyə məhkum edildiyinə əmin olacaqlar. Qədimdə yaşayan Yeremya peyğəmbər kimi, onlar da çox vacib bir həqiqəti anlayacaqlar: «Ya Rəbb, bilirəm ki, insanın ömrü öz əlində deyil. Addımlarını düzəltmək gedən adamın işi deyil» (Yeremya 10:23).\n15, 16. a) Yehova əzabların bu qədər davam etməsinə nəyə görə yol verir? b) Yehova pisliklərin və cinayətkarlığın qarşısını nəyə görə almır?\n15 Bəs nə üçün Yehova əzabların bu qədər davam etməsinə yol verir? Nəyə görə insanları bədbəxtlikdən azad etmir? Gəlin yenidən nümunəmizə qayıdaq. Göründüyü kimi, müəllim inadkar şagirdə mane olmadı və haqlı olduğunu sübut etməsinə izin verdi. O, həmçinin məsələnin həllində şagirdə kömək etmədi. Yehova da eynilə davrandı. O, Şeytanın və onu dəstəkləyənlərin qarşısını almadı və haqlı olduqlarını sübut etmələrinə mane olmadı. Əksinə, onlara vaxt verdi. Ötən minilliklər ərzində insanlar mümkün olan hər bir hakimiyyət formalarını sınaqdan keçirmişlər. Bəşəriyyət elm və digər sahələrdə müəyyən nailiyyətlər əldə etmişdir. Lakin bu gün ədalətsizlik, yoxsulluq, cinayətkarlıq və müharibələr görünməmiş həddə çatıb. İnsan hakimiyyətlərinin tamamilə müvəffəqiyyətsizliyə uğradığı aydın görünür.\n16 Yehova, həmçinin bu dünyanı idarə etməkdə Şeytana kömək etmədi. Allah pisliyin və cinayətkarlığın qarşısını almaqla, bu üsyankarları dəstəkləmiş olmazdımı? Əgər Yehova bu cür hərəkət etsəydi, insanlar uğurla idarə etdiklərini düşünər və öz hakimiyyətlərinin hansı acı nəticələrə gətirib cıxardığını görməzdilər. Bu, Onun yalana tərəfdar olduğunu göstərərdi. Ancaq «Allahın yalan danışması qeyri-mümkün»dür (İbranilərə 6:18).\n17, 18. İnsan hakimiyyətlərinin və Şeytanın tə’sirinin vurduğu bütün zərəri Yehova necə aradan qaldıracaq?\n17 Bəs Allaha qarşı qaldırılan üsyanın insanlara minilliklər ərzində gətirdiyi pisliklərin sonu necə olacaq? Yadda saxlamaq lazımdır ki, Yehova hər şeyə qadir Allahdır. O, bəşəriyyətə vurulan bütün zərərin nəticəsini aradan qaldırmağa da qadirdir və bunu mütləq edəcəkdir. Öyrəndiyimiz kimi, yerin məhv edilməsinin qarşısı alınacaq və yer üzü yenidən Cənnət olacaq. Günahın bütün tə’sirləri İsa Məsihin fidiyə qurbanlığına iman sayəsində aradan qaldırılacaq, dirilmə isə ölüm üzərində qələbə olacaq. Allah İsaya ‘iblisin əməllərini puç etməyi’ tapşırmışdır (1 Yəhya 3:8). Yehova bütün bunları Özünün tə’yin etdiyi vaxtda edəcək. Allahın bir qədər tez hərəkətə keçmədiyinə görə necə də şadıq, axı Onun səbri sayəsində bizim həqiqəti öyrənmək və Ona xidmət etmək imkanımız yaranıb! (2 Peter 3:9, 10). Bu gün Yehova Ona səmimi qəlbdən ibadət etmək istəyən insanları axtarır. O, bu narahat dünyada qarşılaşdıqları çətinliklərə və müsibətlərə dözməkdə onlara kömək edir (Yəhya 4:23; 1 Korinflilərə 10:13).\n18 Lakin sual yaranır: Yehova Adəmlə Həvvanı elə yarada bilməzdimi ki, onlar həmişə düzgün davransınlar? Bu suala cavab vermək üçün, Yehovanın bizə hansı dəyərli hədiyyəni bəxş etdiyini xatırlamalıyıq.\nAllah əzablara tab gətirməkdə sizə kömək edəcək\n19. Yehova bizə hansı dəyərli hədiyyəni bəxş etmişdir və onu nə üçün qiymətləndirməliyik?\n19 Bu kitabın 5-ci fəslindən öyrəndik ki, insana iradə azadlığı bəxş edilib. Siz bu hədiyyənin nə qədər qiymətli olduğunu dərk edirsinizmi? Allah instinktlə hərəkət edən heyvanlar yaradıb. İnsanlar hər bir əmri yerinə yetirməsi üçün proqramlaşdırılmış robotlar düzəldirlər. Biz də belə yaradılsaydıq, xoşbəxt olardıqmı? Əlbəttə, yox. Çox şadıq ki, kim olacağımızı, həyatımızı necə quracağımızı və ya kiminlə dostluq edəcəyimizi seçmək imkanımız var. Bu cür azadlıq xoşumuza gəlir, Allah da məhz bunu istəyir.\n20, 21. İradə azadlığından ən yaxşı tərzdə necə istifadə etmək olar və bu, nəyə görə vacibdir?\n20 Yehova bizim Ona məcburi xidmət etməyimizi istəmir (2 Korinflilərə 9:7). Sizcə, valideynə nə daha xoşdur: uşağın kiminsə sözü ilə onları sevdiyini deməsi, yoxsa bunu ürəkdən söyləməsi? Siz Yehovanın bəxş etdiyi azadlıqdan necə istifadə edəcəksiniz? Şeytan, Adəm və Həvva ən pis seçimi etdilər. Onlar Yehova Allahı inkar etdilər. Bəs siz necə davranacaqsınız?\n21 Siz, iradə azadlığı kimi belə gözəl hədiyyədən ən yaxşı tərzdə istifadə etmək imkanına maliksiniz. Siz də, Yehovanın tərəfini tutan milyonlarla insanlara qoşula bilərsiniz. Bu insanlar, Şeytanın yalançı və uğursuz rəis olduğunu sübut etmək üçün əllərindən gələni edirlər, bu isə Allahı olduqca sevindirir (Süleymanın məsəlləri 27:11). Siz də düzgün həyat yolunu seçə bilərsiniz. Bunu necə etməyi isə növbəti fəsildən öyrənəcəyik.\nDünyada baş verən fəlakət və bədbəxtliklərə görə Allah günahkar deyil (Əyyub 34:10).\nAllahı yalançılıqda ittiham etməklə və Öz yaratdıqlarından nə isə yaxşı şeylər gizlətdiyini iddia etməklə, Şeytan Yehovanın hökmranlıq hüququnu şübhə altına aldı (Yaradılış 3:2-5).\nYehova Öz Oğluna — Xilaskar Padşahlığın Padşahına insanları əzablardan azad etməyi və üsyanın bütün nəticələrini aradan qaldırmağı tapşırmışdır (1 Yəhya 3:8).


Azerbaycan Premyer Liqasinda XİX tura paytaxtda start verilecek - Azadliq Xeber\nAzerbaycan Premyer Liqasinda XİX tura paytaxtda start verilecek\nAzərbaycan Premyer Liqasında XIX tura paytaxtda start veriləcək\n18 Fevral, 2017 09:10 xeber – Bu gün Azərbaycan Premyer Liqasında XIX tura start veriləcək. “Report”un məlumatına görə, günün hər iki oyunu paytaxtda baş tutacaq.İlk matçda “İnter”lə “Zirə” üz-üzə gələcək. “İnter Arena”dakı matçda bu komandalar avrokuboklara vəsiqə uğrunda mübarizə aparacaqlar. Hazırda “İnter” 32 xalla 3-cü, “Zirə” isə 22 xalla 5-ci pillədə qərarlaşıb. İki klub Premyer Liqa tarixində 7-ci dəfə qarşılaşacaq. Əvvəlki 6 oyunda komandalar hərəyə 1 dəfə qələbə qazanıbsa, 4 oyunda qalib müəyyənləşməyib. Topların nisbəti də bərabərdir – 4:4. Bununla belə, “İter” “Zirə”yə heç vaxt öz meydanında uduzmayıb. Cari mövsümdə hər iki matç eyni – 1:1 hesablı heç-heçə ilə nəticələnib. “İnter” 4 oyundur meydanı qolsuz tərk etmir. Günün daha bir oyunu ölkənin ən zəngin tarixə malik komandaları “Neftçi” və “Kəpəz” arasında keçiriləcək. Tərəflər 46-cı dəfə üz-üzə gələcəklər. Əvvəlki qarşılaşmaların 21-də paytaxt, 17-də Gəncə şəhər təmsilçisi qələbə qazanıb, 7 oyunda qalib müəyyənləşməyib. Topların nisbəti də bakılıların xeyrinədir – 69:43. Son iki oyunda meydan sahibi olan tərəf 2 cavabsız qolla qalib gəlib. Meydan sahibi olan komanda ardıcıl 5 görüşü qolsuz tərk etməyib.Hazırda “Neftçi” 16 xalla 6-cı, “Kəpəz” 15 xalla 7-ci pillədədir. Gəncəlilər ötən tur turnir cədvəlində onları keçməyi bacaran flaqmanı yenidən üstələmək üçün mütləq qalib gəlməlidir. “Neftçi” isə “Zirə”nin “İnter Arena”da mümkün məğlubiyyətindən yararlanaraq, qələbə sayəsində özündən əvvəlki komanda ilə xal fərqini 3-ə endirə bilər.Azərbaycan Premyer Liqası, XIX tur 18 fevral (şənbə)15:30. “İnter” – “Zirə”Hakimlər: Orxan Məmmədov, Vaqif Musayev, Akif Əmirəli, Ziya NəsirovAFFA nümayəndəsi: Arif FərəcovHakim-inspektor: Kərim Ağayev”İnter Arena”18:00. “Neftçi” – “Kəpəz”Hakimlər: Rauf Cabbarov, Nahid Əliyev, Rahil Ramazanov, Əliyar AğayevAFFA nümayəndəsi: Sakin MəmmədzadəHakim-inspektor: Füzuli Nəcəfov”Bakcell Arena”


İnsan hüquqları haqqında Avropa Konvensiyası - Canlı sənəd\nİnsan hüquqları haqqında Avropa Konvensiyası - Canlı sənəd (2020)\nAlbanian Armenian Bosnian Catalan Chinese English French Georgian German Greek Hungarian Italian Japanese Portuguese Russian Serbian Spanish Turkish\n4 noyabr 1950-ci ildə imzalanmış İnsan hüquqları haqqında Avropa Konvensiyası İnsan hüquqları haqqında Ümumi Bəyannamədə əks olunmuş hüquqları təsbit edən və onlara məcburi hüquqi qüvvə verən ilk sənəddir. O, yaşamaq hüququ və ya işgəncəyə məruz qalmamaq hüququ kimi elə mütləq hüquqları müəyyənləşdirir ki, dövlətlər onları poza bilməzlər, o həm də azadlıq və toxunulmazlıq hüququ və şəxsi və ailə həyatına hörmət hüququ kimi müəyyən\nhüquq və azadlıqları qoruyur ki, onlar demokratik cəmiyyətdə zəruri olan hallarda yalnız qanunla məhdudlaşdırıla bilər.\nƏlavə protokolların qəbul edilməsi ilə ilkin mətnə bir sıra hüquqlar əlavə edilmişdir ki, onlar konkret olaraq ölüm cəzasının ləğvi, mülkiyyətin müdafiəsi, azad seçki hüququ və ya hərəkət azadlığı ilə əlaqədardır.\nİnsan hüquqları haqqında Avropa Konvensiyası\nKonvensiya – müasir sənəd\nKonvensiya sistemində islahatlar\nƏlavə 1. Konvensiyanın qısa xülasəsi\nƏlavə 2. İnsan hüquqları və əsas azadlıqlar haqqında Avropa Konvensiyasını imzalamış dövlətlər\nƏlavə 3. Əsas tarixlər\nƏlavə 4. Konvensiyanın Protokolları\nƏlavə 5. İnsan hüquqları haqqında Konvensiyanı imzalamış və ratifikasiya etmiş ölkələrin cədvəli (005 nömrəli müqavilə)\nFormat : PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF PDF Ref Court_in_brief_AZERI\nMƏHKƏMƏ haqqinda qisa məlumat (2013)\nFormat : PDF PDF PDF PDF PDF PDF PDF PDF PDF PDF PDF PDF PDF Ref 238413AZE1270\nHüquq VƏ azadlıqlar praktikada (2013)


FƏLSƏFƏDƏ ÜSTİNQİLABÇI - NİTSŞE - Fitrət - xəyal və fikir yeri\nAvqust 5, 2017 Vüsaləddin Rüstəmov Fəlsəfə\nBəşər tarixində öz fikirləri ilə silinməz iz qoymuş müxtəlif dahilər gəlib keçmişdir. Xüsusilə fəlsəfədə hər dövr üçün keçərli olan söz sahibləri vardır. Bunlardan biri də XIX əsr alman estetik fəlsəfəsinin önəmli siması, bəşərə Fövqəlinsan kimi miras qoyub getmiş, irrasional təbiətli, döyüşkən ruhlu Fridrix Vilhelm Nitsşe (1844 – 1900) olmuşdu. Əvvəla deyək ki, fəlsəfə gündəlik həyatda insanın ən vacib yaşam şərtlərindəndir, halbuki, adi şüur üçün bu, bəlkə də, çox önəmli deyil. Lakin Nitsşe özünəməxsus, orijinal yollar yaratmaqla fəlsəfədə silinməz izlər qoyaraq insanlıq tarixinə və fəlsəfəyə böyük ərmağanlar bəxş etmişdir. Özünün dediyi kimi, “Fəlsəfə – buzlar içində könüllü yaşamaq kimidir”. Nitsşe hər şeydən əvvəl öz keçməkeçli, əzablı həyatı ilə tezislərini doğrultmuşdur. Təbii ki, yaşadıqları düşüncələrinə də təsirsiz ötüşməmişdir. Daim tənha, üstşüura can atan, əzabkeş Nitsşe… Buna görə də, deyirdi : “Üstinsan əzab çəkərək ucalır yüksəkliklərə!” Amma biz bu məqalədə onun yaşamına ötəri yanaşıb, əsas ideyalarına gözucu toxunacağıq. Əvvəla Nitsşe özünü “yüz il öncə gəlmiş filosof” adlandırırdı, ona görə də onun fikirlərinin dərinliyini indi belə tam anlamaq olmur. Lakin bacardığımız qədər ümumi olaraq fəlsəfi konspepsiyalarını analitik olaraq şərh etməyə çalışacağıq.\nF. Nitsşe üç əsas fəlsəfi müddəası ilə iz qoymuşdur :\ndəyərlərin dəyərsizləşib yenidən dəyərləndirilməsi; ( əbədi təkrarlanma )\nhakimiyyət əzmi ( güc istənci )\nNitsşe ideyalarının hamısı zəncirvari olaraq bir-biri ilə əlaqəlidir. Bu yazıda daha çox Fövqəlinsan və dəyərlər anlayışına toxunacağıq. Nitsşenin Fövqəlinsan ideyası onun fikirlərinin kamillik dərəcəsinə çatmış “Zərdüşt belə deyirdi” (1883-1885) əsərində ifadə olunub. Bu əsər zəngin poetikliyi baxımından fəlsəfi axarda iz buraxmış 10 dərin əsərdən biri hesab edilir. Əsərdə Nitsşe təmsilçi olaraq qədim İran peyğəmbəri Zərdüştü seçmişdir. Amma Nitsşenin Zərdüştü burada sadəcə simvolik xarakter daşıyır. O, tarixi Zərdüşt kimi din yaymır, əksinə, müəyyən anlamda ona qarşı çıxır, güclü insanın yaşamında nə Zərdüştə, nə dinə, nə heç bir ilahi və metafizik qüvvələrə ehtiyac olmadığı ideyasını yayır. Nitsşe insanın yaşamında özündən güclü heç nəyə ehtiyac olmadığını, insanların qanunları özləri yaradıb, yalnız özləri özlərini mühakimə edib, qiymətləndirməyi tələb edirdi. Təbii ki, topluma belə buyruqlar uyğun ola bilməz, kütlələri idarə etmək və cəmiyyətdə normanı qorumaq üçün inanc vacib məsələlərdəndir. Buna görə də, Nitsşeyə seçmə – üstinsana can atan fərdlər lazımdır. Bunun üçün də fərdin azad olması üçün toplum düşüncəsindən ayrılma əsasdır.\nO, üstün insanın hər şeyə ilk növbədə öz gücü ilə çatmasını tələb edirdi bununla da digər ideyası “hakimiyyət əzmi” ( güc istənci ) nə bir növ keçid etmiş olur. Nitsşe deyirdi ki, “İnsanın həyatda məqsədi sağ qalmaq – yaşamaq yox, qalib gəlmək, güc qazanmaq olmalıdır. “Bunun üçün də insan ilk növbədə özünü, istəklərini aşmalıdır.” Özün öz külünə yanmalısan, özünü məhv etmədən öncə necə yenilənə bilərsən”, “İnsan daim özünü aşmalı, özündən böyük bir şey yaratmalıdır” Burada həmçinin digər ideyası “dəyərlərin yenidən dəyərləndirilməsi”, bir sözlə Nitsşe nihilizmi də özünü göstərir. Erix Fromm kimi sənətkarlara görə Nitsşe nihilist olmayıb. Amma bu özü də Nitsşenin dəyişkən fikirli, plüralist olması, daim düşüncə yeniliyinə cəhdi sübut edir. “Dərisini dəyişdirməyən ilan ölümə məhkumdur, bu eyni zamanda düşüncəsini dəyişdirməyən beyinlərə də aiddir.” Nihilizm hərfi mənada “heçnəsizlik” anlamı verdiyindən, Nitsşe bu ideyanı məhz “özündənqurtulma” və “özündənyüksək nəsə yaratma” kimi bizlərə çatdırır. Və “Tanrı öldü!” ideyası… Burada da qeyd etməliyəm ki, Nitsşe ateist olmayıb, o məhz fərdiyyətçi nihilist kimi bütün dəyərlər – Tanrı, eşq, borc, vicdan, əxlaq kimi kütləyə məxsus anlayışları rədd edir və insanın yeni dəyərləri özünün yaratmasını tələb edir. Güclü insan toplumdan uzaq,öz istəyi ilə yaşaya biləndir, Ona görə də deyir: “Fərdin əxlaqlı olması üçün toplum əxlaqından ayrılması lazımdır.”\nGöründüyü kimi, Nitsşe ideyaları bir-birindən nə qədər fərqli, orijinal olsa da, eyni zamanda bir-biri ilə əlaqəli şəkildədir. Və ən əsası Nitsşe ifrat fərdiyyətçi olaraq çoxluğun əxlaqı ilə kəllə-kəlləyə gəlməyi sevir və bundan həzz alaraq özünü “döyüşçü ruhlu” adlandırırdı. Hətta daha irəli gedərək “Kölələr onlardan ayrılıb azad olana, tək qalana nifrət edirlər” deyimi ilə bir növ ideyasının qalibiyyət zərbəsini endirmiş olur. Nitsşe fərdin bütün mübarizəsinin yalnız öz azadlığı uğrunda olduğunu vurğulayırdı, bütün səylərinin azad olmaq istəyi üzərində qərarlaşdığını,amma buna heç zaman çata bilməyəcəyini deyirdi. Misal üçün Zərdüştə müraciət edək,orada deyilir: “Yüksəkliyə can atarkən müxtəlif pillələri adlayıram,amma onların heç biri həmin pillələri mənə bağışlamır” davamında “İnsanlar da ağaclar kimidir, onlar nə qədər yüksəyə qalxırsa ,kökləri də bir o qədər aşağı, qaranlığa,şərə bir o qədər işləyir”. Dolaysı ilə Nitsşe yalnız istəklərdən qurtulanda azadlığa çatacağımızı deyir, nə qədər çox istəyin olursa o qədər aslılığın,həyata bağlılığın artır. “Nəsnələrimin azlığı mənim üstünlüyümdür” deyirdi və “Xoşbəxt olmaq istəyirsinizsə gedib sürünün bir hissəsi ola bilərsiniz” deyə tövsiyyə edir. Məhz buna görə də özünün şah fikrini “Böyük uğurlar xoşbəxtliklə tanış deyil” i yaratmış oldu.\nNitsşe üstinsanı hər şeyə özü çatan, hər şeyini – pisini və yaxşısını özü qiymətləndirən biri olmalı idi. O, həyati məsələdə heç nəyi ilahi qüvvənin yardımına buraxacaq qədər təvəzökar olmamağı tələb edir, pisləri də,yaxşıları da məhz həyatda qiymətləndirilməsini istəyirdi. Üstinsan qismətə, taleyə boyun əymir, o məhz döyüşərək özü nail olur. Təbii ki, bu yolda tək də irəliləmək olmaz,onun üçün də “Dünya yeni dəyər yaradanların başı üzərinə fırlanır, yaradan olmaq istəyən məhv etməlidir! Zərdüşt yaradan olmaq istəyir, bu yolda isə ona ardıcıllar lazımdır” deyirdi. Nitsşeyə görə, insanlıq durmadan özündən güclü şey – fövqəlinsanlar yaratmalıdır. Bundan başqa insanlığın ideal məqsədi olmamalıdır. Ancaq o, özü də bilirdi ki, bu tam alınmayacaq. Ona görə də deyirdi “İnsanda seviləsi bir şey varsa, o da onun əbədiliyi deyil, gəldi gedərliyidir. Mən məhvə doğru gedən adamları sevirəm, çünki o həyatdan beş əlli yapışmır, onun ötəri olduğunu anlayır. Onun ürəyi onun evidir, onun ürəyi isə onu məhvə doğru mübarizəyə çağırır, çünki yalnız o axirət yolunu keçməyə qadirdir.” Göründüyü kimi, Nitsşe yalnız şeçilmiş fərdləri fövqəlinsana səsləyir, burada isə əsas məna fövqəlinsana gedən yoldur, fərqi yoxdur, ona çatacaq ya yox, ən əsası uğura gedən yol daha həzzvericidir, çünki ideallar onun uğrunda mübarizə aparıldığı vaxt mövcuddur. Nəyəsə çatdıqda isə bütün məna itir. Bununla da Nitsşe həyatın mübarizədən ibarət olduğunu və buradan ancaq güc istəncli Fövqəlinsanların qalib gələcəyini deyir. Buna görə də xristianlığın “xeyirxahlığına” da qarşı gəlir; “İnsanlara qollarınızı çox da açmayın, yoxsa sizi də çarmıxa çəkərlər” (Antixrist) deməklə “xeyirxahlıq etməyin” demir, qədərindən artıq təvazökar olmayın deyə tələb edir. Çünki bəşər onsuz da çox “xeyirxahlıqlara” qurban olub. Və nəhayət, Nitsşeni “faşizmin atası” damağasıyla kirlədənlər bir məqamı unudur ki, Nitsşe fövqəlbəşəri ideyaların daşıyıcısı olmuş, millitarist düşüncələrə əks “Bəşəriyyətin hələ məqsədi yoxdur” deməklə insanlığın, bəşərin keçdiyi əzablı yolların, müharibə, qırğınların, bir sözlə həm keçmiş, həm də gələcəyin bəlkə də sonsuzadək yaddan çıxarmayacağı qanunları yazmışdır. İdeyalar heç bir zaman ölmür, ələlxüsus da üstideyalar!\n“Düşüncələriniz uğrunda vuruşun, düşüncələriniz məğlub olsa belə, qürurunuz zəfər bağırtıları ilə qalib gəlməlidir!”\nborceşqəxlaqfaşizmin atasıfövqəl insanideyanihilizmNitsşeTanrıturin atıüstinsanvicdan\nPrevious Post:AZƏRBAYCAN QADINI: YORĞUN HAYQIRTI\nNext Post:BİZ NƏ ZAMAN QOCALIRIQ?


Park yeri axtarmaqdan bezmisiniz? Bu maşın sıxılır və hər yerə yerləşir\nUdi Meridor, Baş İnnovasiya Mütəxəssisi, City Transformer: “Yüngülçəkili və batareya ölçüsünün kiçik olduğundan, onu evdəki elektrik yuvasına birləşdirərək, yükləmək olar. Bununla da xüsusi enerji doldurma stansiyasına getməyə vaxt itirmirsən.”\nKiçik avtomobillər bazarına daxil olan və demək olar ki, hər yerdə park edilə bilən yeni modellərdən sonuncusu İsraildən gəlir.\nBu cür avtomobillə onu saxlamaq üçür yer axtarmağa ehtiyac qalmayacaq. Eninin daralması ilə bu maşın motosiklet qədər yer tutur. Onun 1.5 metr enində olan və sıxıla bilməyən Smart Fortwo kimi avtomobillə müqayisə edin.\nBu startap ideyasının arxasında City Transformer şirkəti dayanır. Onlar bildirirlər ki, bir ildən sonra satışa çıxarılacaq avtomobilin qiyməti 13,000 dollar olacaq. Müqayisə üçün deyək ki, yeni Smart avtomobilinin qiyməti 20,000 dollardır.\nAsaf Farmoza, City Transformer: “Biz çox dəyərli vaxtınızı tıxaclarda və parkinq yeri axtarmaqda itiririk. Ona görə də biz bu ideya ilə çıxış etmək qərarı verdik və hər şeyi sıfırdan yığdıq. Bu, nəqliyyatın gələcəyidir.”\nElektrik avtomobilləri üçün qlobal bazar sürətlə genişlənir, amma kompakt maşınlara olan tələb nisbətən zəifdir. Xüsusilə də Şimali Amerikada. Bu maşının isə özünə harada yer tapacağını görmək çox maraqlı


18 Oktyabr 2021 - Bazar ertəsi 17:47 171 nəfər oxuyub\n"Xəbər365" xəbər verir ki, bunu Cenevrə Universitetinin beynəlxalq hüquq professoru Loren Buasson de Şazurn (Laurence Boisson de Chazournes) Haaqa Məhkəməsində Azərbaycanın Ermənistana qarşı “İrqi ayrı-seçkiliyin bütün növlərini ləğv etmək barədə” beynəlxalq konvensiyanın pozulmasına dair qaldırdığı iddiaya dair dinləmələrdə bildirib.\nO, Ermənistanın Azərbaycana qarşı apardığı nifrət kampaniyasının yolverilməz olduğunu vurğulayıb: "Ermənistan azərbaycanlılara qarşı yönələn saxta xəbərlər yayır, sosial şəbəkələrdə də nifrət dolu paylaşımlara rəvac verərək onların “İrqi ayrı-seçkiliyin bütün növlərini ləğv etmək barədə” beynəlxalq konvensiyanın müddəalarında təsbit olunmuş təməl hüquqlarını pozur... Məhkəmə bu məsələyə qarışmasa, Ermənistan Azərbaycana qarşı kampaniyasını davam etdirərək milli üstünlükləri haqqındakı ismarıclarını bundan sonra da səsləndirəcək”. (Report)\nAzərbaycana, qarşı, aparılan, nifrət, kampaniyasına, son, qoyulmalıdır, -, Buasson,


Gözəl Dəmirov Etimad İsmayılovu niyə öldürüb? - şok açıqlama - MINVAL.INFO\nGözəl Dəmirov Etimad İsmayılovu niyə öldürüb? – şok açıqlama\nGözəl Dəmirov Etimad İsmayılovu “Glock” markalı tapança ilə qətlə yetirib.\nAxar.az xəbər verir ki, bu barədə məlumatı “Hürriyyət” qəzeti yayıb. Qəzet Dəmirovun polislər tərəfindən sürücüsünün telefonunun izlənilməsi sayəsində ələ keçdiyini bildirib. Nəticədə Dəmirovla bərabər sürücüsü Barış A.-da polislər tərəfindən saxlanılıb. Məhz burada Barış A.-nın avtomobilində cinayətdə istifadə edilən “Glock” markalı tapança aşkar edilib.\nPolisdəki ifadəsi zamanı Dəmirovun İsmayılovla birgə ticarət mərkəzi işlətdikləri, eləcə də qida və elektronika ticarəti sahəsində ortaq çalışdıqları bəlli olub. Dəmirov İsmayılova birgə çalışdıqları şirkətin 2%-ni verəcəyini bildirsə də, sonradan bəzi problemlər ucbatından bunu həyata keçirə bilməyib. Bundan sonra İsmayılov Dəmirovu təhdid edərək, gecikmə ucbatından zərər görəcəyini bildirib. Bundan sonra Dəmirov özü və ya övladlarına hansısa zərərin gələcəyini düşünərək, İsmayılovun ofisinə gedib və atəş açaraq onu öldürüb.\nDəmirov polisə ifadəsində bildirib ki, İsmayılovu öldürməsəydi, bu addımı İsmayılov atacaqdı.\nTarix: 2018/09/20 18:32


Qobustan petroqliflərini açıq səma altında muzey də adlandırırlar. Burada çoxsaylı qayaüstü təsvirlər, qayaların altında yerləşən qədim insan məskənləri və kurqanlar aşkar edilmişdir. Bu qayalarda regionun 15 min illik tarixi - Yuxarı Paleolit dövründən orta əsrlərə qədər böyük bir həyat tərzi əks olunmuşdur.\nBu rəsmlərdə heyvan və balıq ovu, məişət səhnələri, kollektiv rəqslər, müxtəlif - o cümlədən solyar rəmzlər (svastika, spirallar), bürclər, kişilər və qadınlar (maraqlıdır ki, o vaxtlar qadınlar kişilərlə birlikdə ova gedirmiş), ceyran, keçi, dağ keçisi, şir kimi heyvanların təsvirləri, qamışdan düzəldilmiş qayıq, ikitəkərli araba və insan izlərinin rəsmləri vardır. Tarix boyu Qobustan müqəddəs məkan hesab edilib. Kollektiv rəqs səhnələri, qurban mərasimləri, ovöncəsi müxtəlif ayinlərin keçirilməsi qayaüstü rəsmlərdə öz əksini tapmışdır. Qobustan qayaüstü təsvirlərin sonrakı tarixi dövrlərdə ilahi qüvvə tərəfindən yaradılmasının güman edilməsi, qayalardakı mehrablar, daş üzərində oyulmuş izlərin müqəddəslərin izləri sayılması və s. kimi inamlara səbəb olmuşdur. Burada neçə-neçə daş və qaya üzərində ərəb əlifbası ilə yazılar qeydə alınıb. Onlar, əsasən, bir-iki isimdən və nəsli - adlardan ibarətdir. Ərəb əlifbası ilə, lakin fars dilində yazılmış bir kitabə bu baxımdan mühüm əhəmiyyət kəsb edir. O, Yazılıtəpədəki Daş üzərində (91 №-li) qeydə alınmışdır. Kitabə üç sətirdən ibarətdir: “İmam Şaki burada olub, dua edib və buranı tərk etmişdir.”\nQobustan ərazisində pirlər və ziyarətgahların yerləşməsi bir daha sübut edir ki, bu torpaqlar müqəddəs insanların yaşayış yerləri olmuşdur. Qobustan və onun ətrafında yerləşən ərazilərdə Şeyx baba, Diri baba, Sofi Həmid, Sofi Novruz, Qara atlı, Cörmə baba, Hürü qızları, Yel piri və s. pir və ziyarətgahların bir qismi sufizm təriqəti ilə bağlıdır. Sufizm - Təsəvvüf kəlmələri ərəbcədəki “Suf”- yunan sözü ilə əlaqədar yaranmışdır. Sufizmin ayrı-ayrı cərəyanları insanın kamilləşməyə doğru yolunun müxtəlif pillələr və məqamlardan ibarət olduğunu qeyd edirlər. Tarix VII əsrdən bu günədək yüzlərlə müxtəlif sufi cərəyan və təriqət başçısı və nüməyəndəsi olan sufinin adını hifz edir: Həsən əl Bəsri (VII əsr), Cəlal əd Din Rumi (XIII əsr), Nəvayi (XV əsr), Molla Sədra (XVIII əsr) və b.\nZəngin və qədim orta əsr mədəniyyətinə malik Azərbaycanda sufizm öz inkişaf və yayılması üçün xüsusi münbit zəmin tapmışdı. Azərbaycan xalqının təşəkkülündə iştirak etmiş etnosların rəngarəngliyi, əsrlər boyu ölkədə çox hallarda eyni vaxtda mövcud olmuş dil və xüsusən din müxtəlifliyi - zərdüştlük, xristianlıq və İslam bu dinlərlə bağlı çoxsaylı qeyri-ortodoksal və bidət səciyyəli cərəyanların mövcudluğu etnik münasibətlərdə loyallığı və dini azadfikirliliyə səbəb olmuşdu.\nMusiqinin, rəqsin inkişafında sufizmin önəmli rolu olmuşdur. Sufi ayinləri musiqi ilə ifa olunurdu. Sufi ayinlərinin ən birinci elementi zikr idi. Sufi musiqisi səma elementləri ilə əlaqədar idi.\nSufilər yunanların belə bir ideyasını əks etdirmişdilər ki, göy qübbəsini mələklər hərəkətə gətirir. Dərviş rəqsləri adətən planetlərin fırlanmasının yerdə ifadəsi kimi şərh olunurdu. Müsəlman dünyasının dərviş təriqətləri məhz sufizmin ağuşunda yaranmışdır.\nBir sıra dərvişlər isə camaatın diqqətini cəlb etmək məqsədilə çeşidli oyun və mərasimlər keçirər, rəqs edər, oxuyar, möcüzə və gözbağlayıcı fəndlər nümayiş etdirərmişlər.\nDərvişlərin əsas atributu kəşkül hesab edilirdi. Kəşkül hind qozundan hazırlanan azacıq ellipsvari bir qabdır, onun üzərində zərif naxışlar və yazı həkk olunur.\nXVIII əsrin sonu - XIX əsrin əvvəllərinə aid olan Çörmə piri Kiçikdaş dağının ətəyində yerləşir. Fasad hissəsi Kiçikdaş dağına yönəldiyi üçün el arasında “Çörmə piri” adlandırılmışdır.\nQobustan pirlərindən biri - Hürü qızları Əliqulu qışlağında yerləşir. Rəvayətlərə görə, burada Hürü qızları dəfn edilib. Xəstəlikdən, baş ağrılarından qurtarmaq üçün bura çoxlu zəvvarlar, şəfa tapmaq üçün ziyarətçilər gəlir. Hasara alınmış qəbrin ortasına su ilə dolu qab qoyulur. Bura gələn ziyarətçilər qəbrin ətrafındakı torpaqdan qaba tökür və ağrıyan yerlərinə çəkir, yaxud həmin qabdan bir qurtum su içirlər.\nXIX əsrə aid edilən köhnə pirin qalıqları yaxınlığında təzə pir inşa edilmişdir.\nŞəfa tapmaq üçün ziyarətçilərin üz tutduğu məkanlardan biri də Hacı qışlağında yerləşən Sarıbaba piridir. Bu pirdə də qəbrin üstünə su ilə dolu qab qoyulur. Şəfa dalınca gələn zəvvarlar pirin torpağından götürüb suya qatır və bədənlərinə çəkirlər.\nYel piri Nəhər qışlağında yerləşir. Nəzir vermək, şəfa tapmaq üçün bura çoxlu ziyarətçilər gəlir. Deyilənə görə, Bakının Buzovna kəndindən uşağı olmayan bir nəfər bura gəlib nəzir edir ki, uşağı olsa, gəlib burada təzə pir tikəcək və o belə də edir.\nSəngəçal və Umbakı qəsəbələri arasında kiçik dağlarla əhatələnmiş sahədə (Qobustan ərazisində) Sofi Həmid piri yerləşir. Hümmət qoyunçuluq, Həmid isə dəvəçiliklə məşğul olub. El arasında öz sufi həyat tərzi ilə böyük mərifət sahibi kimi şöhrət tapmış Həmid bütün varlığı ilə sufizmin təbliğçilərindən olub. Yerli sakinlərin söylədikləri fərziyyələrə görə, Sofi Həmid Azərbaycana Ərəbistandan gəlmişdir. O, öz müridlərinə vəsiyyət edib ki, onu dəvənin yatacağı yerdə dəfn etsinlər. Müridlər onun vəsiyyətinə əməl edirlər və tezliklə bu məzar pirə çevrilir. Məzarı üzərindəki daş hasara alınmış ərazidə əbədiyyət rəmzi olan ağ dəvə heykəli ona inam gətirənlərin məhəbbət ifadəsi hesabedilir. Sofi Həmid pirini məşhurlaşdıran əlamətlərdən biri də ətrafdakı qəbirstanlıqda olan əlvan boyalı məzar daşlarıdır. Dünyada bəlkə də oxşarı olmayan bu məzar daşları öz forma, naxış və rənglərinə görə «sirr dağarcığı» timsalındadır.\nKiçikdaş dağının cənubunda isə “Qara atlı” piri yerləşir. Rəvayətə görə bu diyarda islam dini yayılan vaxtlarda ərəb missionerləri və qoşun dəstələri ilə «dinsizlər» arasında tez-tez baş verən toqquşmaların birində çox böyük nüfuza malik mömin hərbi rəis dəstəsindən aralı düşür və dinsizlər tərəfindən təqib olunaraq indiki Qara atlı qəbiristanlığı olan yerə çatır. Burada görür ki, artıq düşmənlər onu haqlayıb. Atından düşüb gizlənmək üçün qayaların arasına qaçır. Düşmənlər atın başını kəsirlər. Elə həmin anda da başı kəsilmiş at daşa dönür. Müqəddəs şəxs isə qeybə çəkilir. Başqa bir rəvayətə görə Ərəbistandan qara atlı bir babanı didərgin salırlar və o, Azərbaycana pənah gətirir. Burada da hücumlara məruz qalır və bir gün onun üzərinə hücum çəkilən zaman atını daşa döndərir, özü isə dağlara qaçıb, qeyb olur. Vaxtilə “Qara atlı” pirinə Zərqələm nənə, indi isə onun nəvələri nəzarət edirlər. Pirin içərisində uşağı olmayan qadınlar üçün nənni yüyrük asılma yeri də var. Evi olmayanlar buraya gəlib xırda daşlardan özləri üçün evlər tikər, Allaha dua edərlərmiş.\nMədəniyyət.- 2009.- 17 aprel.- S. 2.


Arsanisnavia free download, or read Arsanisnavia online\namocanebisa, proeqtebis, programis, struqturebis, kerzo\nneTSi (2.2), saqarTvelos maCvenebeli ki 4.2-ia. aRsaniSnavia, rom finansuri stabilurobis maCvenebeli saqarTveloSi amave kvle vis mixedviT 5.3 iyo.\nmacvenebeli, amave, mixedvit, saqartvelosi, finansuri\nS e s a v a l i aRiarebulia, rom korufcia msoflios TiTqmis yvela qveyanaSi arsebobs sxvadasxva moculobiT. aRsaniSnavia is faqti, rom saqarTveloSi zemoTxsenebuli problema sakmaod mZafrad dgas.\nsaqartvelosi, faqti, zemotxsenebuli, problema, mzafrad\n... municipalitetis ekonomikuri ganviTarebis gegma 14 respondentebs mcxeTis municipalitetis gamorCeul niSnebad miaCniaT geografiuli mdebareoba (dedaqalaqTan siaxlove) - 32.6%, rac xels uwyobs dasaqmebas da bazarze produqciis gayidvas. aseve kulturuli garemo - 22.7% da komunaluri pirobebi (9.1%). aRsaniSnavia ...\nmunicipalitetis, produqciis, bazarze, uwyobs, gayidvas\nxelis Sewyoba. aRsaniSnavia, rom am qveynebis sakonstitucio sasamarTloebma gaauqmes ramdenime kanoni, romlebsac mmarTveli politikuri Zalebi ekonomikuri ganviTarebisaTvis aucilebel\npolitikuri, mmartveli, zalebi, ekonomikuri, aucilebel\n3) anemia an hipoqsemia romlebic amcireben miokardiumis JangbadiT momaragebas.@ aucileblad aRsaniSnavia , rom zogierT pacients SeiZleba aReniSnebodes erTdroulad ramdenime mizeziT gamowveuli mwvave koronaruli sindromi.\nramdenime, ertdroulad, arenisnebodes, mizezit, gamowveuli\namasTan, aRsaniSnavia, rom, rogorc wesi, gadasaxlebulTa bavSvebi ukve ver floben mSobliur enas. saqarTveloSi udiebi 1918-1922 ww. gadmosaxldnen varTaSenidan.\nsaqartvelosi, udiebi, gadmosaxldnen, vartasenidan, msobliur\n8 arze. distribucia xdeba agrarul bazarsa da marketebSi, aseve nedleulis saxiT ibarebs limonaTis Camosasxmeli qarxana `pirveli~. adgilobriv bazarze Joloze moTxovna sakmaod maRalia da emTxveva turistul sezons, produqtis mravali sasargeblo Tviseba ganapirobebs masze did moTxovnas, aRsaniSnavia ...\nturistul, sezons, emtxveva, maralia, motxovna\n... ganxorcielebiT da mSeneblobiT (soflis meurneobis saministros 2006 wlis monacemebiT, saqarTvelos sasoflo*sameurneo miwis 60% saSualo an dabali nayofierebisaa); niadagis gabicobeba da niadagis damJavianeba, romelic Cqardeba mJavawarmomqneli azotovani sasuqebis gamoyenebiT; aRsaniSnavia agreTve, meoradi ...\nniadagis, cqardeba, romelic, gabicobeba, mjavawarmomqneli


Avropa İttifaqı Şurasının prezidenti Şarl Mişelin bölgəyə səfəri başa çatdı\nŞarl Mişelin Ermənistana səfəri və orada verdiyi açıqlamalar Azərbaycanda detallı şəkildə müzakirə olundu. Şarl Mişelin bölgəyə səfərindən öncə xəbər yayıldı ki, Avropa İttifaqı Ermənistana 2,6 milyard avroluq yardım paketi ayrıacaq. Avropa İttifaqının Azərbaycana ayıracağı yardım paketi 150 milyon avrodur.\nÜçüncüsü, Azərbaycan Avropa İttifaqının qaz tədarükçülərindəndir. Cənub Qaz Dəhlizinin sonuncu - dördüncü seqmenti olan Trans-Adriatik kəməri artıq istismara verilib. Yanvarın 1-dən bu günədək Azərbaycandan Avropa İttifaqına üzv dövlətlərə, xüsusilə İtaliya, Yunanıstan və Bolqarıstana 3 milyard kubmetrdən çox təbii qaz ixrac olunub.


Elan kodu: 1165693\nPaltaryuyan kondisaner santexnik isleri\nListurlarin qurasdrilmadi elektrik islərinin gorulməsi damafonlarin qurasdrilmasi Tez və kefiyyətli is iatiyirsinizsə buyurub zəng edə bilərsiz.\nDIQƏƏT DİQƏƏT HƏR Növ Sadə İNVENTOR,Mobilni Fankoil,Kasetni,Kanalni,Tavan tipli MODEL ve Sistem Kondisionerlərin 7/24 Əsasli Təmiri,Sökülməsi;Yerdəyişməsi,Texniki Baxiş,Xüsusi dermanla Yuyulmasi,Freon Qazi Vurlmasi,Ev\nPaltaryuyan Soba Soyuducu Tozsoran ve.s evinizde ucuz ve zemanetli temiri. Her hansi sualliniz varsa zeng vurun, cavablandirmaga haziriq. Paltaryuyan Soba Soyuducu Tozsoran ustasi Paltaryuyan mawinlarinlarin\nHər növ kombilərin təmiri və quraşdırılması.işlənmiş kombilərin alışı və satışı\nKombi Ustasi kombi temiri ve yuyulması\nkombilerin temiri quraşdırılması və yuyulması.\nev alqi satqisi ustalar soyuducu ustasi kombi ustasi ev temiri arenda masinlar taksi vitrin soyuducu ingilis dili telefon satanlar sebet.az turlar.az masinlar paltaryuyan ov bicaq


Ölən adamın vergisini kim ödəyir? - AÇIQLANDI - FED.az\nÖlən adamın vergisini kim ödəyir? - AÇIQLANDI\n10:34 11 İyun 2022\nVergi Məcəlləsində 2022-ci il yanvarın 1-dən edilmiş dəyişikliklərə əsasən, vəfat etmiş və ya Azərbaycan Respublikasının mülki qanunvericiliyi ilə müəyyən edilmiş qaydada ölmüş hesab edilən fiziki şəxsin əmlak vergiləri üzrə vergi öhdəliklərini onun varisi (varisləri) miras qalan əmlakın dəyəri hüdudlarında və mirasın alındığı tarixdəki payına mütənasib şəkildə ödəyirlər.\nEləcə də bax: Azərbaycanda bəzi sahibkarlar - Əmlak Vergisindən Azaddırlar\nFED.az Dövlət Vergi Xidmətinə istinadla xəbər verir ki, varis (varislər) olmadıqda vəfat etmiş fiziki şəxsin vergi öhdəlikləri silinir (ləğv edilir). Məhkəmə tərəfindən qanunvericiliklə müəyyən edilmiş qaydada itkin düşmüş və ya fəaliyyət qabiliyyətini itirmiş sayılan fiziki şəxsin vergi öhdəliklərini itkin düşmüş və ya fəaliyyət qabiliyyətini itirmiş şəxsin əmlak sərəncamçısı kimi səlahiyyətləndirilən şəxs həmin əmlakın hesabına ödəyir.\nQanunvericiliklə müəyyən olunmuş qaydada itkin düşmüş və ya fəaliyyət qabiliyyətini itirmiş kimi tanınan fiziki şəxsin əmlakı onun vergi öhdəliklərini ödəmək üçün kifayət deyilsə, vergilərin əmlakın çatışmaması ilə əlaqədar ödənilməyən hissəsi, bu Məcəllənin 93-cü maddəsində göstərilən qaydada silinir.


FHN-dən dünənki yağışın fəsadları barədə AÇIQLAMA - 7Times.Az – Son Xəbərlər, Dünya Xəbərləri və Multimedia\nFHN-dən dünənki yağışın fəsadları barədə AÇIQLAMA\n17 Noyabr 2020, 11:18\nBir neçə gündür Azərbaycan ərazisində yağan intensiv yağışlar nəticəsində bəzi şəhər və rayonlarda, xüsusən Bakı şəhərində və Xaçmaz rayonunda küçə və prospektlərin, fərdi yaşayış evlərinin və həyətyanı sahələrin, digər obyektlərin və onların ətrafının yağış suları ilə dolması barədə FHN-nin “112” qaynar telefon xəttinə vətəndaşlardan çoxsaylı müraciətlər daxil olub.\n7times.az xəbər verir ki, bu barədə Fövqəladə Hallar Nazirliyi məlumat verib.\nBildirilib ki, yağışların törətdiyi fəsadların aradan qaldırılması üçün Fövqəladə Hallar Nazirliyinin Dövlət Yanğından Mühafizə Xidməti, Mülki müdafiə qoşunları, Xüsusi Riskli Xilasetmə Xidməti və Şimal Regional Mərkəzinin canlı qüvvəsi və texnikaları yağış sularının yığıldığı ərazilərə cəlb olunub. Xilasetmə tədbirləri nəticəsində köməksiz vəziyyətdə qalmış vətəndaşlar təhlükəsiz əraziyə çıxarılıb, suçəkmə işləri və digər təxirəsalınmaz tədbirlər görülüb.


Friday, 05 June 2015 16:02\n«...Onun xəbəri olmadan yerə düşən bir yarpaq belə yoxdur...» Ənam surəsi, 59-cu ayə Bu ayəni diqqətlə oxuyun, sonra bu şəkilə diqqətlə baxın. Düşünün, Yer üzündə nə qədər ağaclar var? Hər bir ağacın nə qədər budaqları var? Hər budağda nə qədər kiçik budaqlar var? Hər kiçik budaqlarda nə qədər yarpaq var?\nHeç bir yarpaq Allahın İzni olmadan budağından qopub yerə düşə bilməz. Görün bizim planetimizdə başqa nə qədər xırda detallar var ki, heç şübhəsiz onlar da Allahın Nəzarəti altındadır. Bu qədər yarpaqlara nəzarət edən bu İlahi Qüvvənin nə qədər Qüdrətli olduğunu yalnız bəsirəti kor olan insanlar görə bilməz.


Satılır 4 otaqlı Köhnə Tikili Neftçilər metrosu Nizami rayonu Qiyməti 135000 manat\nElanın kodu: 361002\nDəyərli xanımlar və bəylər “ZaminƏmlak” - daşınmaz əmlak şirkəti Sizlərə təklif edir. Bakı şəhəri, Nizami rayonu, Neftçilər metrosunun yaxınlığında, Xudafərin şadlıq sarayın yanı, köhnə tikili Exsperimental, orta blok, 5 mərtəbəli binanın 4- cü mərtəbəsində, ümumi sahəsi 100 kv.m olan, 4 otaqlı mənzil satılır.Binada qaz,işıq,su daimidir.Bina bütün infostrukturlara yaxın ərazidə yerləşir.Sənəd\_ Çıxarış (kupça) Qiymət. 135.000 Azn-Azər-070222-34-06


Miqrasiya Könüllüləri Heydər Əliyev Mərkəzində » Newscenter.az\nNewscenter.az.20.05.2019. Heydər Əliyevin anadan olmasının 96-ci ildönümü iə əlaqədar tədbirlər çərçivəsində ümummilli liderin zəngin irsi ilə yaxından tanış olmaq məqsədilə Dövlət Miqrasiya Xidmətinin Miqrasiya Könüllülərinin bir qrupunun Heydər Əliyev Mərkəzinə ekskursiyası təşkil olunub.\nNewscenter.az xəbər verir ki, ekskursiya çərçivəsində iştirakçılara müasir Azərbaycanın memarı Heydər Əliyevin zəngin və şərəfli ömür yolu, ölkəmizin tərəqqisi uğrunda göstərdiyi çox saylı xidmətləri özündə əks etdirən eksponat, fotoşəkillər və kitablar haqqında ətraflı məlumat verilib. Miqrasiya Könüllüləri ulu Öndərin siyasi irsini təbliğ edən əyani vəsaitlərlə tanış olublar.\nArxitekturası ilə paytaxtımıza xüsusi yaraşıq verən, əsrarəngizliyi ilə göz oxşayan, zənginliyi ilə qonaqlarını valeh edən Heydər Əliyev Mərkəzi ilə yaxından tanışlıq, ümummilli liderin həyat və fəaliyyətinin əks olunduğu muzeyin ziyarəti miqrasiya könüllülərində zəngin təəssürat yaradıb.\nEkskursiyanın sonunda xatirə şəkili çəkilib.


İsveçrənin Azərbaycana qoyduğu sərmayənin məbləği açıqlanıb - BİZNES - Fins.az\nİsveçrənin Azərbaycana qoyduğu sərmayənin məbləği açıqlanıb\n"Azərbaycan və İsveçrə arasında ticarət dövriyyəsi 2017-ci ildə 240 milyon dolları keçib. 2016-cı illə müqayisədə artım 46 faiz təşkil edib". Fins.az xəbər verir ki, “APA-Economics”in məlumatına görə, bunu Azərbaycan iqtisadiyyat naziri Şahin Mustafayev bu gün Bakıda keçirilən Azərbaycan-İsveçrə biznes forumunda bildirib. Onun sözlərinə görə, bu ilin yanvar-may aylarında iki ölkə arasında ticarət dövriyyəsi 82% artıb. Hesabat dövründə təkcə Azərbaycanın İsveçrəyə ixracı 42% artıb. Nazir bildirib ki, Azərbaycanın qeyri-neft sektoru ixracatında İsveçrə ilk sıralardadır. Ş.Mustafayev əlavə edib ki, bu illər ərzində Azərbaycan İsveçrəyə 730 mln. dollar sərmayə qoyub: “Bu günlərdə Azərbaycanın İsveçrəyə ixrac missiyası təşkil edilib. Bu ixrac missiyası zamanı Azərbaycandan İsveçrəyə 220 ton və ya 125 min dollarlıq fındıq ixracı ilə bağlı müqavilələr imzalanıb. Hazırda Azərbaycanın dünyaya 125 milyon dollarlıq fındıq ixrac etmək potensialı mövcuddur. Bu isə o deməkdir ki, Bu sahədə istifadə edilməmiş potensial var”.\nŞ. Mustafayev deyib ki, Azərbaycan İsveçrəyə 1,2 mlrd. dollar sərmayə yatırıb: “Hazırda Azərbaycanda 71 İsveçrə şirkəti qeydiyyatdan keçib və uğurla fəaliyyət göstərir”.\nNazir deyib ki, bu gün Azərbaycan şirkətləri də İsveçrədə uğurla fəaliyyət göstərir. O, buna misal olaraq SOCAR-ın uğurlu fəaliyyətini göstərib: "İsveçrə şirkətləri tibbi sahəsində uğurla fəaliyyət göstərir. Azərbaycan bu sahədə İsveçrə ilə əməkdaşlıq etməyə hazırdır".\nİsveçrə Konfederasiyasının İqtisadi Məsələlər, Təhsil və Tədqiqatlar üzrə Federal Departamentin rəhbəri, nazir Yohan Şnayder-Amman bildirib ki, İsveç iqtisadi dairələri üçün Azərbaycan təcrübəli bazardır. O qeyd edib ki, hazırda Azərbaycanın SOCAR şirkəti İsveçrədə fəaliyyət göstərir və İsveçrə bu fəaliyyəti uğurlu hesab edir. İsveçrəli nazir ölkəsinin Azərbaycan təhsil, tibb və bir çox sahələr əməkdaşlıq etməyə hazır olduğunu bəyan edib.


Fiziksəl gözəllik qarın doyurur » wWw.Qadinlar.Biz ~ Qadınlar Bir Incidir! Populyar Qadın Saytı\nFiziksəl gözəllik qarın doyurur\nTarix: 26-01-2014, 20:00\nSəs ver: Qida qəbulu ilə əlaqədar araşdırmalar, insanların fiziki gözəlliyinin qarşındakının daha az yemək yeməsinə səbəb olduğunu ortaya qoydu.\nYemək yeyililən adamın fiziki gözəlliyinin yemək qəbulu təsiri ilə əlaqədar olaraq Amerikada edilən araştirmada qadınların yaraşıqlı bir kişi qarşısında qətiliklə daha az yemək yedikləri nəticəsinə gəldi.\nKişilərin isə, qarşı cinslərində olduğu qədər olmasa belə, cazibədar bir qadının qarşısında daha az qida qəbul etdiyindən ifadə edildi. Ayrıca Amerikada edilən bir başqa araşdırmada isə, ən az yeməyin tək başına yemək yenilildiyində qəbul edildiyi ifadə edildi.\nYeməkdə yoldaşlıq edən adam sayının bir olması halında 40 %, adam sayının üç olmasi halında 60% - a yaxın, yeddi və üzərində adamın yoldaşlıq etməsi halında isə 90 % nisbətində daha çox yemək yenilildiyi təsbit edildi.\nloading... Qısa vaxtda gözəlləşmək üçün ən yaxşı məsləhətlər


İsrail qəzeti Azərbaycan cəmiyyətində tolerantlıq və multikulturalizm ənənələrindən yazıb » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n06 Avqust 2020, 14:30 354\nAZƏRTAC xəbər verir ki, Bakı Beynəlxalq Multikulturalizm Mərkəzinin İsraildəki nümayəndəliyinin rəhbəri, beynəlxalq münasibətlər sahəsində tanınmış israilli ekspert Arye Qut İsraildə çıxan nüfuzlu ingilisdilli "The Jerusalem Post” qəzetində dərc olunmuş "Azərbaycan dünyada İsrailin həqiqi və etibarlı strateji tərəfdaşıdır” sərlövhəli məqaləsində bu barədə yazıb.\nArye Qut vurğulayır: "İsrail-Azərbaycan tərəfdaşlığı iki ölkənin müxtəlif sahələrdə sıx əməkdaşlığı və tərəfdaşlığı sayəsində inkişaf edib. İsrail Azərbaycanın müstəqilliyini tanımış ilk ölkələrdən biri olub. Danılmaz faktdır ki, Avrasiyada heç bir başqa ölkə İsrail ilə Azərbaycandan daha sıx dostluq əlaqələrinə malik deyil.\nMəqalə müəllifi qeyd edir ki, əhalisinin əksəriyyəti müsəlmanlar olan Azərbaycan başqa etnik və dini qrupların, o cümlədən qədim zərdüştilər, xristian və yəhudi icmasının nümayəndələri üçün də doğma ev kimidir. İsrailli ekspert vurğulayır: "Milli azlıqlara hörmət və onlara münasibətdə dözümlülük Böyük İpək Yolu dövründən zəmanəmizə qədər bu ölkənin inkişafında həyati əhəmiyyətli rol oynayıb. SSRİ dağılandan sonra Azərbaycan çox böyük sınaqlara məruz qalıb, məhz həmin dövrdə Azərbaycan xalqının tolerantlığı sınaqdan uğurla çıxıb.\nMəqalə müəllifi qeyd edir ki, ermənilərin vəhşicəsinə müdaxiləsi nəticəsində dinc Azərbaycan əhalisinə qanlı divan tutulub, etnik təmizləmələr aparılıb. Arye Qut yazır: "Azərbaycanlılara münasibətdə zorakılıq faktları barədə informasiya həm Azərbaycan tərəfin, həm də müxtəlif beynəlxalq təşkilatların, o cümlədən qərbin nüfuzlu nəşrlərinin əcnəbi jurnalistlərinin məlumatlarında öz əksini tapıb. ATƏT-in faktaraşdırıcı missiyası mütəmadi olaraq Azərbaycanın işğal edilmiş ərazilərində mədəni irsin məhv edilməsi barədə məlumatları yayır. Bu gün də davam etdirilən həmin siyasətin yeganə məqsədi işğal olunmuş bölgələrin tarixini saxtalaşdırılmış mənbələr əsasında yenidən yazmaqdır”.\nMəqalə müəllifinin fikrincə, bu dəhşətli qanlı münaqişəyə baxmayaraq Azərbaycan cəmiyyəti dözümlülük və multikulturalizm dəyərlərini nəinki qoruyub saxlayıb, hətta həmin dəyərləri möhkəmləndirib. Məqalə müəllifi ritorik sual verir: "Qarabağ məsələsinə dair danışıqlar prosesində Azərbaycanın səbirlə iştirak etməsi dözümlülük təzahürüdür. Öz ərazisinin 20 faizini itirmiş bu ölkə 25 ildən artıq müddətdə işğalçı ölkə ilə danışıqlar masası arxasında əyləşir. Məgər bu, dözümlülük əlaməti deyilmi? Məgər bu ölkənin öz ərazilərini azad etməyə haqqı yoxdurmu?”.\nMəqalə müəllifi yazır: "Yəhudilərin nümunəsində demək istəyirəm ki, azərbaycanlılar yəhudilərə heç vaxt yadellilər kimi baxmayıblar. Müasir Azərbaycan ərazisində yəhudi xalqı əsrlər boyu heç vaxt təqiblər, təhqirlər, talanlar və antisemit hərəkətlərlə üzləşməyib. Azərbaycanda haçansa olmuş hər bir yəhudi təsdiq edə bilər ki, orada yaşayan yəhudilər mühafizə kordonundan keçmədən təhlükəsiz şəraitdə Sınaqoqa gedə bilərlər. Halbuki, qərbin inkişaf etmiş bəzi ölkələrində bunu etmək praktiki baxımdan mümkün deyil və çox təhlükəlidir”.\nArye Qut vurğulayır: "Biz xalqların öz tarixini, tarixi keçmişini şərh etmək və milli qəhrəmanların xatirəsini əbədiləşdirmək kimi suveren hüquqlarına müdaxilə etmirik. Lakin Holokost kimi dəhşətli cinayətlərdə əli olmuş insanlar milli qəhrəmanlar kimi təqdim ediləndə biz susmamalıyıq. Mənim fikrimcə, Ermənistanın paytaxtı Yerevanda faşist və antisemit Qaregin Njdeyə heykəl qoyulması bir daha təsdiq edir ki, müasir Ermənistanda həm mənim xalqımın nümayəndələrini, həm də sovet əsgərlərini məhv etmiş bu faşistlərə sitayiş edilir”.\nArye Qut İsrail vətəndaşı kimi qürurla qeyd edir ki, Azərbaycan rəhbərliyi və şəxsən Prezident İlham Əliyev yəhudi icmasına böyük hörmət və ehtiram nümayiş etdirir. Qut yazır: "Prezident İlham Əliyevin himayəsi ilə iki sinaqoq və Cənubi Qafqazda ən böyük yəhudi təhsil mərkəzi inşa edilib. Ölkədə birinci Dağ Yəhudiləri Muzeyinin yaradılması planlaşdırılır. Bu, Cənubi Qafqazda və bütün dünyada ilk Dağ Yəhudiləri Muzeyi olacaq”.\nArye Qut yazır: "Quba rayonundakı qədim, dünya şöhrətli Qırmızı Qəsəbə - Azərbaycanın şimalında yerləşən "Qafqaz Yerusəlimi” İsraildən kənarda dağ yəhudilərinin yığcam şəkildə yaşadığı yeganə məskən, Azərbaycanın fəxridir. Yəhudilər və azərbaycanlılar bu regionda həmişə qardaş kimi dinc, harmonik şəkildə yaşayıblar.\nBakı Beynəlxalq Multikulturalizm Mərkəzinin İsraildəki nümayəndəliyinin rəhbəri, beynəlxalq münasibətlər sahəsində tanınmış israilli ekspert Arye Qut İsraildə çıxan nüfuzlu ingilisdilli "The Jerusalem Post” qəzetində dərc olunmuş məqaləsinin sonunda yazır: "İsrail ilə Azərbaycan arasında, azərbaycanlılarla yəhudilər arasında münasibətlər sadəcə qarşılıqlı maraqla izah edilə bilməz. Ümumi dəyərlər və ortaq tarix müasir dövlətlərarası münasibətlərə nüfuz edir. İnsani əlaqələr, dini baxımdan tolerant olan müxtəlif cəmiyyətlərdə yaşamaq qətiyyəti hər iki ölkəni zənginləşdirir. Azərbaycanlılar bir daha nümayiş etdirirlər ki, harmoniya və qarşılıqlı hörmət mümkündür, yaranan hər hansı məsələni zorakılığa və ya nifaqa əl atmadan həll etmək olar”.


bağ #10501 *\nTecili 25 sot kupcali bag evi satlir.\nSabuncu rayonu nardalan qesebesi SiBRIZ otelinin sol terefinde 300metr mesafede mayak erazisinin yaxinliqinda das hasarli hundur yerde 25 sot 2 mertebeli 200kvliq bag evi yerlesir denz panaramasi var. Heyetde şirin quyu suyu, telfon xetdi,qazi, isiqi, suyu daimidir. Heyetde her cur calaq olunmus meyve aqaclari, 130kvliq parnik 20kvliq toyuq hini var. Nardalanin basqa erazilerinde bolub satilasi torpaqlarim var qiymede razilasmaq olar. Müşderilerin her cur zovqune uyqun bina evi, heyet evi, ev ve obyekt ucun torpaqlarim var.\nQiymeti – 300000 manat\nÜnvan:Bakı, Sabunçu, Sabuncu Rayonu Nardalan Qesebesi SiBRIZ Otelinin Sol Terefinde 300metr Mesafede Mayak Erazisinde


Ərəb ölkələrində film — Vikipediya\nƏrəb dünyasında film sənayesinə maraq getdikcə böyüyürdü. Ərəb ölkələri içərisində film sənayesində üstünlük Misir ölkəsinə aiddir. Bütün ərəb filmlərinin dörddə üç hissəsi Misirdə istehsal olunur.\n1 Tarixi inkişafi\n2 Film festivalları\n3 Misir Media İstehsalı Şəhəri\n4 Orta Şərqdə film\nFilm industriyasında ən vacib hadisələrdən biri beynəlxalq və yerli film festivallarının keçirilməsidir. Ərəb dünyasının müxtəlif regionlarında tarix boyunca keçirilmiş və hal hazırda da keçirilən çoxsaylı film festivalları var .1976-cı ildən bəri Qahirə illik Qahirə Beynəlxalq film Festivalını keçirir və bu festival Film Produsserləri Assosiasiyasının Beynəlxalq Federasiyası tərəfindən akkreditə edilmişdir. Eyni zamanda bu cür festivallardan biri İsgəndəriyyə şəhərində də keçirilir . 1908-ci ildən bəri Ərəb dilli ölkələrdə 4000-dən çox qısa və uzun metrajlı filmlər çəkilmiş və onlardan dörddə üç hissəsi Misir istehsallı filmlər idi.\n1987-ci ildə ilk Mogadishu Pan-African and Arab Film Symposium ( Mogpaafis ) keçirilmişdir, buraya bütün ərəb dünyası və şimali-şərq Afrikanın digər regionları ilə bərabər, Asiya və Avropadan da film istehsalçıları və ekspertləri toplaşmışdı .Digər festival isə Mərakeşdə keçirilən Mərakeş Beynəlxalq Film Festivalı da hər il keçirilir. 2000-ci ildə inagurasiyasından sonra bu festival Mərakeş kinosuna həsr edilmiş önəmli hadisələrdən biri olmuşdur . Ən yaxşı Mərakeş, xarici və qısa filmlərin mükafatlandırılması üçün festivalın münsifləri yerində beynəlxalq yazıçılar, aktyorlar və şəxsiyyətlər toplaşır.. Digər beynəlxalq festival Birləşmiş Ərəb Əmirliyi, Dubayda keçirilən Dubay Beynəlxalq Film Festivalıdır . 2004-cü ildə festival işinə başlamış və əsas məqsəd Ərəb dünyasında film istehsalının artmasını dəstəkləməkdir.Ərəb regionunda digər böyük festivallardan biri Abu Dabi Film Festivalıdır. 2007-ci ildə yaranaraq, hər il oktyabr ayında Abu Dabidə, BƏƏ, Mədəniyyət və İrs üçün Abu Dabi Təşkilatı tərəfindən keçirilir. Bu festivalın əsas məqsədi Ərəb dünyasında film istehsalının artmasını təşviq etməkdir.2009-cu ildə əsası qoyulmuş The Doha Tribeca Film Festival hər il 5 gün davam edərək, ərəb və beynəlxalq filmləri dəstəkləmək və Qatarda davamlı film sənayesini inkişaf etdirməyə yardım edir. 2010-cu ildə festival Qatarda 50,000 qonağı qəbul edərək, ölkədə ən böyük əyləncə hadisələrindən biri olmuşdur .\nMisir Media İstehsalı ŞəhəriRedaktə\nMisir uzun müddət ərəb dilli ölkələrdə müasir media istehsalının mərkəzi olmuşdur. Onun canlı musiqi, televiziya və film industriyası transmilli Ərəb media bazarında ənənəvi olaraq üstünlük təşkil edirdi.1990-cı illərin sonunda Misirdə və qalan ərəb dünyasında media istehsalı genişlənmişdi . 1996-cı ildə regionda yayımlanan medianın başlanması məqsədilə gələcək rabitə peyklərinin fəaliyyəti üçün Nilesat əsası qoyulmuşdur. Növbəti il, Misir Radio və Televiziya Birliyi və İnformasiya Nazirliyi Nilesat tərəfindən yayımlanan televiziya kanalları üçün studialar verməklə media istehsalı üçün xüsusi zona yaratmağı təklif etmişdir.2000-ci ildə Nazirlik Misir Media İstehsalı Şəhərini yaranmasını təsdiq etmiş, onun da 48% Nazirliyə, 52% isə bank və əsasən də yerli özəl investorlara məxsus idi. Hazırda MMİŞ çap mediası üçün presslər,televiziya proqramları üçün studialar, media elmləri akademiyası, reklam xidmətləri və kino istehsalı kimi müxtəlif imkanları təklif edir.Bu şəhər Yaxın Şərqdə media industriyasını yaratmaq üçün ilk cəhdi təmsil edirdi. Beynəlxalq investorları cəlb etmək üçün o, azad zona kimi fəaliyyət göstərirdi.MMİŞ Kino Şəhəri Misir kinosunun istehsalında böyük rol oynayır. Onun rəhbərləri həmçinin regional və global istehsal studiaları cəlb etməyə çalışır. Birləşmiş Ştatlar və Hindistandan sonra üçüncü istehsal imkanlarına malik olaraq, MMİŞ beynəlxalq film istehsal evlərini cəlb etmək üçün mübarizə aparmışdır.Son 60 il ərzində Misirdə Qərb filmlərinin 36% orada ekranlaşmışdır. Digər başqa filmlər isə Mərakeş və Tunisdə ekranlaşmışdır.Bu gün Ərəb dünyasında ölkələr Hollivud, Bollivud və Avropadan kinofilm istehsallarını cəlb etmək üçün bir-biri ilə rəqabət aparır.\nOrta Şərqdə filmRedaktə\nFilm sənayəsində önəmli yer tutan Birləşmiş Ərəb Əmirliyi dünyada media şirkətlərinin diqqətini qazanmışdır. Son 10 il ərzində orada yaradılmış media şəhərlərindən Dubay Media Şəhəri ilk media mərkəzi idi.2001-ci ildə yaradılaraq, TECOM İnvestorunun əsas media hissəsi olaraq, informasiya texnologiyaları və telekommunikasiya sektoruna yönəlmişdir. Dubay Media Şəhəri regionun media industriyasının mərkəzi olmağı məqsədilə yaradılmışdır.\nMənbə — "https://az.wikipedia.org/w/index.php?title=Ərəb_ölkələrində_film&oldid=4132470"\nLast edited on 11 noyabr 2017, at 06:56\nBu səhifə sonuncu dəfə 11 noyabr 2017 tarixində, saat 06:56-də redaktə edilib.


"Radikal müxalifət seçki formasından istifadə etmək niyyətində deyil" - Əli Əhmədov | Redaktor.az\n"Radikal müxalifət seçki formasından istifadə etmək niyyətində deyil" - Əli Əhmədov\n16:48 02.12.2019 250\n“Yeni Azərbaycan Partiyasının Siyasi Şurası noyabr ayının 28-də keçirilən iclasında Milli Məclisin yeniləşməsinin obyektiv zərurətə çevrildiyini nəzərə alaraq tarixi əhəmiyyət daşıyan təşəbbüslə çıxış edib”.\nRedaktor.az-ın məlumatına görə, bunu bu gün Yeni Azərbaycan Partiyasının icra katibinin müavini Əli Əhmədov “Facebook” sosial şəbəkəsindəki səhifəsində yazıb.\nƏ. Əhmədov bildirib ki, Siyasi Şura Yeni Azərbaycan Partiyasını parlamentdə təmsil edən deputatlara Milli Məclisin buraxılması xahişi ilə Azərbaycan Respublikasının Prezidentinə müraciət etməyi tövsiyə edib:\n“Müşahidələr bu təşəbbüsün əhalinin mütləq əksəriyyəti tərəfindən dəstəkləndiyini göstərir. Səbəb çox sadə və aydındır. Ölkənin həyatının demək olar ki, bütün sahələrini əhatə edən islahatlar uğurla həyata keçirilir və inkişafın yeni mərhələsinə keçid üçün əlverişli şərait yaradır. Əslində, yaşadığımız dövrü tariximizin Prezident İlham Əliyevin rəhbərliyi altında həyata keçirilən islahatlar mərhələsi adlandırmaq daha düzgün olardı. Artıq bir neçə ildir həyata keçirilən islahatlar keyfiyyətcə yeni mərhələyə çatıb və idarəetmə sahələrini əhatə edir. İcra hakimiyyəti sahəsində ciddi struktur islahatları, kadr dəyişiklikləri idarəetmənin çevikliyini artırmağa, səmərəlilik səviyyəsini yüksəltməyə hədəflənib. Hakimiyyətin digər qolu - məhkəmə hakimiyyəti sistemi də islahatlarla əhatə olunub və bu islahatların getdikcə genişlənməsi gözlənilir”.\nYAP-ın icra katibi vurğulayıb ki, islahatların tamlığı və ahəngdarlığının təmin edilməsi onun sistem şəklində həyata keçirilməsini tələb edir:\n“Başqa sözlə desək, icra və məhkəmə hakimiyyəti ilə yanaşı, qanunverici hakimiyyət sahəsində də islahatların keçirilməsi obyektiv zərurətə çevrilib. Cəmiyyətdə qanunverici hakimiyyət sahəsində yeniləşməyə, parlamentin qanunyaratma fəaliyyətinin daha da təkmilləşdirilməsinə, ümumiyyətlə, parlamentin öz işini islahatlar strategiyasına uyğun olaraq təşkil etməsinə dair çağırışlar xeyli vaxtdır ki, səslənməkdədir. Bu mülahizələrdən çıxış edərək, Yeni Azərbaycan Partiyası parlamentin Azərbaycan Respublikasının Prezidenti tərəfindən buraxılması və yeni seçkilərin keçirilməsi təşəbbüsünü irəli sürüb”.\nƏ. Əhmədov qeyd edib ki, ayrı-ayrı ölkələrdə parlamentin buraxılması və növbədənkənar (yaxud vaxtından əvvəl) seçkilərin keçirilməsi tez-tez rast gəlinən adi hadisədir. Ən yeni nümunə kimi Böyük Britaniya göstərilə bilər:\n“Orada vaxtından əvvəl parlament seçkiləri keçirilməkdədir. Yaxud İspaniya və İtaliyada son bir neçə il ərzində bir neçə dəfə növbədənkənar parlament seçkiləri keçirilb. Gətirilən misallar fonunda Azərbaycanın radikal müxalifətinin siyasi həyatın bu adi hadisəsinə ənənəvi olaraq şər və böhtan prizmasından yanaşması, yumşaq desək, başadüşülən deyil. Həmin siyasi partiyalar yeni bir seçki şansından bəhrələnmək əvəzinə yenə də onun boykot edilməsindən söhbət açırlar. Aydın şəkildə görünür ki, radikal müxalifət seçki formasından istifadə etmək niyyətində deyil. Milli Şuranın parlamentə növbədənkənar seçkilərdə iştirak etmələri ilə əlaqədar irəli sürdükləri “şərtlər zərfi” bunu aydın sübuta yetirir. Açığı, hər hansı partiyanın seçkilərdə iştirakla bağlı şərtlər irəli sürməsi əcaib görünür. Siyasi partiyanın seçkilərdə iştirakı onun fəaliyyətinin və mövcudluğunun başlıca şərtidir. Bundan kənar hər hansı amil siyasi partiyanın mövcudluğuna haqq qazandıra bilməz. Digər tərəfdən, Azərbaycanda bütün seçkilər, o cümlədən parlament seçkiləri mövcud qanunvericiliyə, Seçki Məcəlləsinin tələblərinə uyğun təşkil edilir. Seçki Məcəlləsi isə hər hansı əlahiddə partiya üçün qəbul edilməyib və bu səbəbdən ayrıca götürülmüş partiyanın seçkidə iştirak etməklə bağlı şərtlər irəli sürməsi demokratiya və bərabər imkanlar anlayışına qətiyyən uyğun gəlmir. Ayrıca götürülmüş partiya tərəfindən xüsusi şərtlərin irəli sürülməsi, əslində onun məkrli niyyətindən xəbər verir. Ölkədə keçirilən bələdiyyə seçkilərində iştirak etməyən, gözlənilən parlament seçkilərində iştirak etmək üçün xüsusi şərtlər irəli sürən təşkilat, heç şübhəsiz, seçkidən daha çox radikallaşmaq və qarşıdurma yaratmaq haqqında düşünür. Bu mənada onların həm niyyəti, həm də davranışları bəzi anti-Azərbaycan qüvvələrin istək və arzuları ilə üst-üstə düşür. Prezident İlham Əliyevin Bakı Dövlət Universitetinin 100 illik yubileyi ilə əlaqədar təntənəli yığıncaqda qeyd etdiyi kimi, yalnız Azərbaycan xalqı, onun dövləti xalqımızın milli maraqlarına uyğun fəaliyyət göstərir və göstərə bilər. Anti-Azərbaycan qüvvələrin niyyəti isə öz maraqları çərçivəsində Azərbaycana problemlər yaratmaq, imkan düşdükdə zərbə vurmaqdır. Ona görə də Azərbaycanda islahatların keçirilməsi, iqtisadiyyatın artması, dövlətin güclənməsi həmin qüvvələri təşvişə salır. Bəzi siyasi partiyalar anti-Azərbaycan qüvvələrin əlində vasitəyə çevrilməsi səbəbindən həyata keçirilən genişmiqyaslı islahatlar konsepsiyasına qarşı çıxır, ona qara yaxmağa çalışırlar. Yeni Azərbaycan Partiyasının xoş niyyətindən irəli gələn və islahatların daha da sürətlənməsinə xidmət edən təşəbbüsünə radikal müxalifətin əks çıxması da məhz bu qəbildəndir. Anti-Azərbaycan qüvvələrin narahatçılığı onlara da sirayət edib”.\nƏ. Əhmədov bildirib ki, radikal mövqedə dayanan və hər addımda anti-milli qruplar kimi özünü göstərən partiyaların ölkədə keçirilən seçkilərdə iştirakdan müxtəlif səbəblərlə imtina etməsinin kökündə dayanan daha bir səbəb var:\n“Bu da onların ictimai dayaqdan məhrum olması, sosial bazasını bütünlüklə itirməsidir. Seçicilər tərəfindən dəstəklənmədiyini aydın başa düşən həmin radikal partiyalar fəaliyyətlərini yalnız yalan, böhtan təbliğatı üzərində qurur, qarşıdurma yaratmağa çalışır. Onlar təlaş içindədir. Çünki islahatlar genişlənib dərinləşdikcə ölkə daha da inkişaf edir, dövlətin qüdrəti artır, xalqla iqtidarın birliyi güclənir. Radikal müxalifətin təxribatçı hərəkətlərinin sahəsi isə daralır və onlar küncə sıxılır. Bu isə göstərir ki, radikalçılığa Azərbaycanın siyasət meydanında yer yoxdur”.


PENCƏYİNƏ TOZ QONDURMAYAN NAMİZƏD... - Oqtay Əsədovun analoqsuz “seçki taktikası” + FOTO | AzPolitika — onlayn siyasi-ictimai qəzet\nPENCƏYİNƏ TOZ QONDURMAYAN NAMİZƏD... - Oqtay Əsədovun analoqsuz “seçki taktikası” + FOTO\nDərc olunub: 31/01/2020 - 11:05\nHər bir seçki istər müstəqil, istər müxalif, istərsə də hakim siyasi qüvvəni təmsil edən namizəd üçün xalqın arasına çıxmaq, onun nəbzini tutmaq, problemlərini daha dərindən öyrənmək, özünü insanlara daha yaxından tanıtmaq, öz intellektini, siyasi savadını, səviyyəsini, eləcə də həm özünün, həm də təmsil olunduğu siyasi qüvvənin məqsəd və məramlarını, siyasi platformasını və s. insanlara çatdırmaq üçün unikal şansdır.\nAncaq təcrübə və bugünkü reallıq göstərir ki, 9 fevral növbədənkənar parlament seçkilərində iştirak edən namizədlərin bir qismi nəinki bu şansdan istifadə edir, əksinə, seçki prosesinə yuxarıdan aşağı baxır, saymaz, laqeyid münasibət göstərir, özünü az qala fövqəladə dahi siyasi fiqur kimi bu siyasi kampaniyanın və onda iştirak edənlərin beş pillə üzərində görür.\nƏn çox təəssüf və heyrət doğuran isə odur ki, belə namizədlər əsasən hakim partiyanın üst təbəqəsində təmsil olunan şəxslərdir. Hansı ki, əslində məhz onlar daha fəal olmalı, daha çox seçicinin qapısını döyməli, problemlərilə maraqlanmalı, hakimiyyətin elan etdiyi islahatları təbliğ etməlidirlər.\nGötürək hörmətli Oqtay Əsədovu. Hal-hazırda O.Əsədov seçkidəki hüquqi statusuna görə, namizədliyi verilən 45 saylı dairədəki digər 15 namizəddən heç nə ilə seçilmir, yaxud hazırda hansısa ucqar dağ kəndində seçki kampaniyası aparan müstəqil namizəddən nə artıq, nə də əskikdir.\nAncaq bu namizədi digərlərindən fərqli olaraq, nə dairədə, nə seçicilərlə görüşdə, nə də heç olmasa görüntü xatirinə hansısa şəhidin, əlilin qapısını döyən yerdə görən var. Adam özü şəxsən, demək olar ki, heç bir kampaniya aparmır.\nSanki camaatı özünə yaraşdırmır, elə bil əhalinin, “qara camaatın” arasına çıxsa, pencəyinə toz qonar. Bəs görəsən, 15 ildir Azərbaycan parlamentinə sədrlik edən Oqtay Əsədovun xalqa, seçicilərinə deməyə heçmi sözü yoxdur?\nBəlkə bütün işləri görüb, bütün vədləri yerinə yetirib də, camaatın bundan xəbəri yoxdur? Əgər varsa, niyə bunu özü şəxsən çıxıb söyləmir? Əgər Oqtay Əsədov bu prosesə belə laqeyid münasibət göstərirsə, digər YAP-çıları necə qınayasan?\nƏslində, ən çox elə Oqtay Əsədovun - özünü buraxan parlamentin spikerinin xalqa deyəcək sözü olmalıdır. Ən azından necə oldu ki, onun 15 il rəhbərlik etdiyi parlament birdən-birə islahatlarla ayaqlaşa bilmədi, etimadı doğrultmadı və buraxılması üçün Prezidentə müraciət etdi?\nNecə oldu ki, heç bir ciddi müzakirə aparılmadan parlament üzvləri demək olar hamılıqla bu qərara səs verdi və buna baxmayaraq, elə həmin şəxslərin əksəriyyəti yenidən deputatlığa namizəd oldular?\nBəlkə də bu sualların cavabı var, ancaq bu cavabı da camaatın arasına çıxıb verməli olan birinci şəxs elə Oqtay Əsədov olmalıdır. Məhz o, islahatların mahiyyətini, önəmini və xalqa verəcəyi faydaları, lazım gələrsə, qapı-qapı düşüb insanlara izah etməlidir.\nBəs o nə edir, niyə xalqın ayağına getmir, bəlkə ölkə başçısından da artıq, böyük siyasi fiqurdur Oqtay müəllim? Niyə getmir, bəlkə xalqdan hansısa irad, narazılıq eşidə bilər, ona görə?\nXeyr, hörmətli spiker yaxşı bilir ki, xoşbəxtlikdən, yaxud bədbəxtlikdən, “qara camaatın” onun ranqında olan vəzifəli şəxslərə birbaşa kəskin irad, narazılıq bildirmək kimi şakəri, “lüksü” yoxdur. Camaat ondan uzağı nəsə xahiş edə bilər... Ancaq görünür, hörmətli spiker heç həmin xahişləri də dinləmək istəmir...\nÜmumiyyətlə, xalqa, camaata, seçiciyə bu saymazyana, yuxarıdan aşağı, laqeyid münasibət nədən, haradan qaynaqlanır görəsən? Bəlkə hakimiyyətin, vəzifənin verdiyi iqtisadi, maddi imkanlardan? Bəlkə “xalq səs versə də, verməsə də seçiləcəyəm” arxayınçılığından? Əsədovun seçki kampaniyasına aid fotoya baxın – bir neçə gənc əlində onun plakatını tutur, bu da olur təbliğat!\nBu, 21-ci əsrdə özünü müasir dünyanın bir parçası elan edən Azərbaycanın parlament spikerinin seçki təbliğatıdır – göründüyü kimi, çox “müasir”, “kreativ” və “analoqu olmayan” yanaşma, “seçki taktikası”.\nAxı hansı seçici bu “təbliğatın” qarşısında duruş gətirərək, seçki günü O.Əsədova səs verməyə bilər?...\nƏn azından Oqtay Əsədov xalqın arasına çıxmaqla, onunla səmimi ünsiyyət qurmaqla, təbliğat aparmaqla, özünün və siyasi hakimiyyətin problemlərə baxışını bölüşməklə, elə öz imicinə də əhəmiyyətli dərəcədə müsbət çalarlar qata bilərdi.\nYoxsa, kimlərinsə nəzərində yenə də özünü parlament sədrindən çox, göndərilən qanunları sorğu-sualsız təsdiqlənməsini təmin edən baş notarius, yaxud Zahid Orucu yerli-yersiz danlayan məktəb “zavuçu” kimi qala bilər. Hələ onun Rusiyadakı əmlakı və biznesi barədə yayılan və heç düz-əməlli təkzib də olunmayan biznesi barədə məlumatları demirik...\nÇoxları Milli Məclisin özünü buraxması, yeni növbədənkənar parlament seçkisinin təyin edilməsi və bunun islahatların siyasi qolunun əsas hissəsi kimi elan olunmasından sonra Oqtay Əsədov kimi fiqurların yeni məclisdə yer almayacağını düşünürdülər.\nLakin hazırda O.Əsədovun nəinki yenidən deputat mandatı qazanacağı, hətta yenə də parlamentin spikeri postunu tutacağı iddia olunur. Əgər bu iddialar təsdiqini tapacaqsa, daha deyəcək söz qalmır...\nCaangir 2020-02-02 14:28:56\nYAP-ın dünənin partiyası olduğu,fəaliyyət dövründə vəzifəli üzvlərinin milyardları necə mənimsədiyi,obyektləri özününküləşdirdikləri,saysız hesabsız ev,villalar sahibi olduqları,oğurladıqlarını xaricdə istifadə etdiklərini mətbuatdan öyrəndik.Belə partiya gələcəyin partiyası olarsa onda Azırbaycanda bir şey qalnmaz ki! ,YAP-ın limiti bitib. Bunu millət görür və bilir. Ona görə insanlar ayılmalı,doğru və yalanı anlamalıdırlar.q\nRoma 2020-01-31 14:28:08\nÇox düzgün yazıdır. O.Əsədov bizim bir vaxtlar Birlik rəisi işləyirdi və o zaman Bakıdan Sumqayıta gəlməyi çox nadir hallarda olurdu...Belə ki, Sumqayıtda Birliyin 3 -4 müəssisəsi olmasına baxmayaraq, qeyd elədiyim kimi o təxminən 10 ildə bizim müəssisəyə heç 3-cə dəfə gəlmədi...Ancaq görürsünüz 15 ildir MM-in sədridir...kim bilir bəlkə yenə olacaq...\nRoma 2020-01-31 13:35:20\nO, çox özünə əmindir...Xalqla təmasda cənab Prezidentdən nümunə götürsünlər...\nVeten dashı 2020-01-31 13:02:06\nSonunu gözləyin...Kim nə deyər bizdə olan qeyrətə ,qeyrətimiz bəllidi hər millətə.Dəyişikliyi gözləmək yox onun olması ücün çaba göstərmək lazım.Nə yazıq ki,biganəlikdi....


Avtomobil idxalı artıb\n2021, 22 Oktyabr, Cümə, Bakı vaxtı 18:05\nBu ilin yanvar-fevral aylarında Azərbaycana xaricdən 2065 ədəd avtomobil gətirilib.\nDövlət Gömrük Komitəsinin (DGK) məlumatına görə, ötən ilin eyni dövrü ilə müqayisədə avtomobil idxalında ciddi artım olub.\nİki ayda gətirilən avtomobillərin sayı 2017-ci ilin eyni dövründən 1062 ədəd və yaxud 2.05 dəfə çoxdur.\nDGK-nin məlumatına görə, idxal olunan avtomobillərin 11 ədədi 10 nəfərlik mikroavtobusdur.\n1867-i minik avtomobilləri və başqa motorlu nəqliyyat vasitələri, 182-i isə yük maşınıdır.\nİki ayda həmçinin, 5 ədəd xüsusi təyinatlı motorlu nəqliyyat vasitələri idxal olunub.\n2015-ci ildə baş verən iki devalvasiyadan sonra (manat iki dəfə dəyər itirdi) ölkəyə avtomobil idxalının 7 dəfə azaldığı bildirilirdi.


Segey Azaryan Bakıya gedəcək – Ermənistanın İctimai Radiosu\nBaş səhifə | Bütün Xəbərlər | İdman | Segey Azaryan Bakıya gedəcək\nSegey Azaryan Bakıya gedəcək\nRusiyada batut gimnastikası üzrə turnirdə birinci yeri tutan Seregy Azaryan Bakıya gedəcək. Aprelin 12-dən 15-dək Avropanın yuniorlar və böyüklər arasında ən yaxşı idmançıları batut gimnastikası, ikili mini-batut və tamblinq üzrə 24-cü Avropa çempionatı keçiriləcək.\nBu haqda Rusiyanın Batut Gimnastikası Federasiyası məlumat verib.\nQeyd edək ki, miliyyətcə erməni olan insanlar, üçüncü ölkələrin vətəndaşları olduqları halda Azərbaycana səfər edərkən çətinliklərlə üzləşirlər. Bir çox hallarda erməni soyadlı və miliyyətcə erməni olan şəxslər o ölkədən deportasiya edilmiş, onaların Azərbaycana girişi qadağan edilmiş və ya saxta bəhanələrlə həbs olunublar.\n2017-ci ildə Rusiya Xarici işlər Nazirliyini bəyan edib ki, Azərbaycana səfər edən erməni soyadlı və milliyyətcə erməni olan Rusiya vətəndaşları həqiqətən etnik prinsiplərlə ayrı-seçkiliyə məruz qalırlar.


Kulis.Az Nazirlər Kabineti yanında Tərcümə Mərkəzinin direktoru, yazıçı Afaq Məsudun APA-ya müsahibəsini təqdim edir.\n- Afaq xanım, Tərcümə Mərkəzi yaradılanda demişdiniz ki, bu sahədə fəsad və nöqsan çoxdur. İki il ərzində bu nöqsanlar hansı səviyyədə aradan qaldırılıb?\n– Tərcümə Mərkəzinin yaradılmasında əsas məqsəd, bildiyiniz kimi, Azərbaycan dilinin və tərcümə işinin təkmilləşdirilməsi, yəni sahələr üzrə düzgün tətbiqinin təmin edilməsi və təşkilidir ki, fəaliyyətə başladığımız gündən bu sahələr üzrə müəyyən irəliləyişlərə nail olunub. Təkcə dövlət qurumlarının rəsmi yazışmalarında və saytlarında Azərbaycan dilinin tətbiqi və tərcümə işinin vəziyyəti ilə bağlı aparılan yoxlamalar nəticəsində 300-ə qədər ekspert rəyi hazırlanıb ki, bu rəylər əsasında da qurumlar tərəfindən xeyli düzəlişlər edilib, nöqsanlar aradan qaldırılıb. Bu yoxlamaların iki ildən bir aparılacağı nəzərdə tutulur. Lakin ölkənin dil və tərcümə sahəsinin, Mərkəzin daimi yoxlama və düzəlişləri əsasında təkmilləşdirilməsi bu irimiqyaslı, geniş əhatəli məsələnin həlli yolu deyil. Yəni Mərkəz bütün gücünü və fəaliyyətini daim səhvlərin düzəlişinə sərf edə bilməz. Mövcud vəziyyətin aradan qaldırılması üçün ilk növbədə, dilin tətbiqi, işlədilmə və tədris mənbələri təkmilləşdirilməli, peşəkar tərcümə qurumları və tərcüməçilər bazası müəyyən edilməlidir. Azərbaycan dilinin və tərcümənin işlədilməsi üzrə meydana çıxan qüsurlara gəlincə, bu mənzərəyə təkcə dövlət qurumlarında aparılan rəsmi yazışmalarda və saytlarda rast gəlinmir. Bu, ibtidai və ali təhsildə istifadə olunan Azərbaycan, rus, ingilis, habelə digər xarici dil dərsliklərində, dilimizin ana kitabı “Orfoqrafiya lüğəti”ndə, eləcə digər dil mənbələrində, kütləvi informasiya vasitələrində, afişa və reklamların tərtibində, bir sözlə, dil və tərcümənin işləndiyi hər sahədə müşahidə olunur.\n- Tərcümə Mərkəzi neçə vaxtdan bəridir ki, “Orfoqrafiya lüğəti” üzərində işləyir. Lüğətdən çıxarılan sözlər “Aydın yol” qəzetində dərc olunur. Məsələnin bu yerə gəlib çatmasının səbəbi nədir?\n- Əvvəla, qeyd edim ki, bizi “Orfoqrafiya lüğəti”nə gətirib çıxaran, elə həmin bu dövlət qurumlarında aparılan yoxlamalar oldu. Belə ki, yazışmalarda rast gəlinən eyni səhvlərə, həmin “Orfoqrafiya lüğəti”nə istinadən yol verildiyi aşkar edildi. Və biz anladıq ki, əslində Azərbaycan dilinin ehtiyatını, sözlərin düzgün yazılışını müəyyən etməli olan bu iri kitab həcmli qüsuru aradan qaldırmasaq, çəkdiyimiz əziyyətlər boşa gedəcək. Biz bir tərəfdən səhvləri düzəldəcəyik, o biri tərəfdən, dövriyyədə olan bu kitaba istinad olunaraq, yenə səhvlər baş alıb gedəcək, nəticədə, xəlbirlə su daşımağa bənzər bir mənzərə alınacaq. “Aydın yol” qəzetinin hər sayında təsnifat üzrə verilən sözləri siz də oxuyursuz. Bu sözləri görənlər dəhşətə gəlir və bu, həqiqətən dəhşətdir. Əlbəttə, həmin bu minlərlə süni düzəldilmiş, yazılışı səhv və sair sözləri lüğətdən küll halında da çıxarmaq olardı, lakin düşündük ki, bu işi əsaslandırılmış şəkildə görək. Adıçəkilən kitabda “Orfoqrafiya lüğəti” statusuna aidiyyəti olmayan 40 mindən çox söz yer alır – mənası anlaşılmayan, yazılışı səhv, dilimizdə işlənməyən ərəb, fars sözləri, Azərbaycan dilində qarşılığı olan rus sözləri, minlərlə dərman, kimyəvi element adları, ara sözlər və sair və ilaxır. Elə əcaib sözlərə rast gəlinir ki, onların hardan götürüldüyünü, bu kitaba hansı məqsədlə salındığını heç bir məntiqlə əsaslandırmaq olmur. “Dartmayaxamcırıldı”, yaxud “qaşıyıbqurdunçıxaran”, yaxud, “meyitatış”, “meyittullama”, “gövdəqucaqlama”, “gövdəqucaqlayan”, “cıbrığınıçıxarma”, “cıbrığınıçıxaran” və sair və ilaxır. Kitab minlərlə belə əcaibliklərlə doludur. Bu nəşrin digər böyük qüsuru - sözün düzgün yazılışına cavabdehlik qayəsinin əksinə, bəzən iki, üç şəkildə verilməsidir. “Altun” - “altın”, “yelpənək” - “yerpənək”, “alaf” - “ələf”, “kompyuter” – “kompüter”, “dırmıqlamaq” – “dırmaqlamaq” və sair. İndi bu kitabdan istifadə edən sözün hansı variantını seçməlidir? Lüğətin digər daha pis qüsuru - minlərlə sözlərin yazılışının səhv verilməsidir. Sanki bu lüğəti Azərbaycan dilinin qrammatikasından tam xəbərsiz insanlar hazırlayıb. Bu nəşrə istinad edilərək isə təhsil kitabları, imtahan testləri, dövlət sənədləri hazırlanır, bir sözlə, Azərbaycan dilinin işlənildiyi hər müstəvidə bu kitaba istinad edilir. Əlbəttə, dilin söz ehtiyatının artırılması təbii prosesdir və zaman-zaman ədəbiyyat, elm və mədəniyyət, yaranmaqda olan yeni fəaliyyət sahələri, yeni texnologiyalar dilimizə yeni-yeni sözlər, işlək terminlər gətirməkdədir. Amma bu prosesi süni şəkildə təşkil etmək, dili “söz ehtiyatımızı artıraq” devizi altında minlərlə əcaib, qondarma sözlərlə çirkləndirmək yolverilməzdir.\n- Yeni “Orfoqrafiya lüğəti” nə vaxt nəşr ediləcək?\n- Bütün ili Mərkəz süni şəkildə şişirdilib yararsız hala salınmış bu kitab üzərində işləyib. Lüğətə, hansı səbəbdənsə bu nəşrdə yer almayan yeddi yüzdən çox sözün daxil ediləcəyi nəzərdə tutulur. Bu, 50-ci, 60-cı və sonrakı dövr ədəbiyyatlarına istinad olunan təmiz Azərbaycan sözləridir ki, onları kitaba daxil etməzdən əvvəl mütəxəssislərin müzakirəsinə çıxarmaq niyyətindəyik. Kitabın nəşrinə gəlincə, düşünürəm, burada tələsməyin yeri yoxdur. Təmizlənmə prosesi artıq başa çatıb, kitab indi korrektə prosesindədir. Lüğətin öz formatına uyğun nəşr edilməsi üçün sözlər mütləq vurğular üzrə də işlənməlidir. Ümid edirəm ki, bu ilin sonuna, bəlkə də, növbəti ilin əvvəllərinə yekun nəticə əldə olunacaq. Bu, akademik nəşrdir. Hədsiz diqqət və məsuliyyət tələb edir. Odur ki, gəlin tələsməyək.\n- Lüğətə məsul Dilçilik İnstitutudur. İradlarınızı onlara deyəndə, cavabları nə olur?\n– Gəlin, indi günahkar axtarmayaq. Dediyim kimi, “Aydın yol” qəzetinin hər sayında lüğətdən çıxarılması vacib bilinən sözlərin təsnifatı dil və lüğət mütəxəssislərinə müraciətlə nəşr edilir. Neçə aydan bəridir ki, biz bütün əlaqədar qurumların və şəxslərin diqqətini bu mövzuya yönəldirik, hər kəsi rəy bildirməyə dəvət edirik. Axı bu dil hamımızındır. Bizə bu təsnifatla bağlı çoxlu zənglər olur, məktublar yazılır. Hamı pis mənada heyrət içindədir və hamı yeni lüğətin nə vaxt nəşr olunacağını gözləyir, yeni lüğət işıq üzü görənəcən hansı mənbədən istifadə edilə biləcəyi barədə məsləhət alırlar.\n- Kütləvi informasiya vasitələrində dilin işlədilməsi hansı vəziyyətdədir?\n- Hələ ki, Azərbaycan dilinin efirdə, radioda işlədilməsi sahəsinə keçməyə nə vaxtımız, nə də fiziki imkanımız var. Lakin bu sahədə də vəziyyətin hansı durumda olduğu göz qabağındadır. Sözlər, hətta hərflər belə, aparıcılar tərəfindən laqeyd kobudluqla dönə-dönə təhrif olunur. Hər şey bir yana, elementar “layihə” sözünü, demək olar, bütün kanallarda aparıcılar, hətta tanınmış ictimai xadimlər, yüksək vəzifə sahibləri də “lahiyə” kimi səsləndirir. Yaxud “c”, “ç” hərfləri rus dilinin “ц” hərfi kimi işlədilir, “t” hərfi süni şəkildə rus dilinin yumşaq “tъ”-sı kimi işlədilir: “tъermin” “tъibb”, “tъemp”, vurğular düz işlədilmir və sair.\n- Küçə reklamlarının dili ilə bağlı fikriniz necədir?\n- Özünüz də bilirsiniz, bu sahədə də vəziyyət ürəkaçan deyil. Bakının mərkəzi küçələrində rast gəlinən reklam lövhələrində, afişa və plakatlarda, iaşə obyektlərinin adlarında Azərbaycan dilinin və tərcümənin tətbiqi yararsız vəziyyətdədir. Çoxlu sayda kobud, bəzən yolverilməz xətalara rast gəlinir. Bununla əlaqədar ötən il Bakı Şəhər İcra Hakimiyyətinin rəhbərliyinə məktub ünvanladıq, mövcud vəziyyətin aradan qaldırılmasıyla bağlı köməyimizi təklif etdik. Lakin onlardan heç bir cavab almadıq. Qida məhsullarının etiketlərində rast gəlinən dil və tərcümə, bəzən isə təhrif xarakterli kobud məna xətalarının aradan qaldırılmasıyla bağlı Standartlaşdırma, Metrologiya və Patent üzrə Dövlət Agentliyinə də məktub ünvanlandı.\n- Dərs vəsaitlərindəki qüsurlarla bağlı necə, Təhsil Nazirliyi ilə qarşılıqlı iş aparılırmı?\n- Dərsliklərimizin durumu bu gün bütün ictimaiyyətin diqqət mərkəzindədir. Mərkəz dərsliklərin tərtibi ilə bağlı Təhsil Nazirliyinə bir neçə layihə təqdim edib. Burada tərcüməçilik tədrisinin yenidən - beynəlxalq normalara və standartlara uyğun səviyyədə qurulması, ibtidai siniflərdə tədris olunan “Azərbaycan dili” dərsliyinin yeni formatda tərtibi və dərsliklərin müəllif heyətini müəyyənləşdirəcək “Daimi Dərslik Şurası” deyilən xüsusi Şuranın yaradılması təklif olunur. Dünyada belə bir təcrübə var. Bir çox sivil ölkələrdə bu sahənin fəaliyyəti ən ali dövlət qurumları tərəfindən müəyyən edilir. Məsələn, İsveçdə dərslik siyasətini bilavasitə İsveç Riksdaqı, yəni Parlamenti aparır. Əslində, ölkənin gələcəyinin, maarif durumunun, ümumi savad səviyyəsinin, bilavasitə təyinatçısı olan bu sahənin ən ali səviyyədə təşkil olunması, ölkənin hər sahədə işıqlı, sabit gələcəyini təmin etmək məqsədi daşıyır.\n- Bədii tərcümə sahəsində durum necədir?\n- Bədii tərcümə yaradıcı sferadır və burada iş prosesi digər sahələrdəki kimi hansısa dəqiq düsturlara, hesablamalara əsaslanmır, əsaslana da bilməz. Bir əsəri on müəllif tərcümə edərsə, on müxtəlif əsər alınar. Bədii tərcümədə əsas məsələ tərcüməçinin bədii təfəkkürə, istedada malik olması, tərcümə etdiyi yazıçının, yaxud şairin iç dünyasını, üslubunu duymağı və ifadə etməyi bacarmasıdır. Təəssüf ki, bu sahədə də boşluqlar çoxdur. Peşəkar tərcüməçilərimiz var, lakin onlar çox azdır. Düşünürəm, konveyer üsulu ilə ayda beş-on kitab tərcümə edib həm dilə, həm də müəllifin ədəbi orijinallığa xələl yetirməkdənsə, aylar, bəzən illər tələb edən mükəmməl tərcümələrə vaxt ayırmaq daha çox fayda verər.\n– Tərcüməçilərin məlumat bazası ilə bağlı işlər nə yerdədir?\n– Bazanı yaratmışıq, amma bu bazada peşəkar tərcüməçilərlə yanaşı pul, qazanc xatirinə istənilən mətni istənilən qiymətə tərcümə etməyə hazır olan qeyri-peşəkarların da adı yer alır və onların sayı peşəkarları xeyli üstələyir. Bayaq dediyim yarıtmaz tərcümələri meydana çıxaranlar da, həmin bu “tərcüməçilər ordu”sudur. Mərkəzə isə hələ ki, ölkə üzrə fəaliyyət göstərən tərcüməçiləri akkreditə etmək hüququ verilməyib. Təkliflər paketi ilə müraciət etmişik, gözləyirik. Nəzərdə tutulan bu baza, yəni dillər və sahələr üzrə müəyyən ediləcək peşəkar tərcüməçilər bazası yaranarsa, dövlət qurumları, eləcə digər təşkilatlar da, hansı sahədə hansı tərcüməçiyə müraciət olunacağını müəyyən edə biləcək. Yəni bütün dünya praktikasında bu məsələ belə həll olunur.\n- Mərkəz Azərbaycan ədəbiyyatının dünyada tanıdılması istiqamətində də fəaliyyət göstərir. Antologiyalar çap olunur, Azərbaycan beynəlxalq kitab sərgilərində təmsil olunur...\n– Azərbaycan ədəbiyyatının dünya müstəvisinə çıxarılması Mərkəzin ən mühüm layihələrindən biridir. Bilirsiniz ki, ötən il Mərkəz ikicildlik “Müasir Azərbaycan antologiyası” kitabını rus dilində Moskvada, bu ilin iyul ayında türk dilində Ankarada nəşr etdirdi, sonra Moskva və Ankara ali ədəbi dairələrinin təşkilatçılığı ilə bu nəşrlərin geniş təqdimatı baş tutdu. Azərbaycan şeirlərinin toplandığı digər antologiya ötən il Londonda - şəhərin ən böyük, mərkəzi kitabxanasında – Votestounsda təqdim edildi. Bu kitablar nəşr olunduğu ölkələrin kitabxanalarına, elm və təhsil müəssisələrinə, universitetlərə paylanıldı. Payızda antologiyamızın Misirdə nəşri və təqdimatı gözlənilir. Hazırda kitab ingilis, fransız, ispan, alman və fars dillərinə tərcümə edilir. Etiraf edək ki, Azərbaycan ədəbiyyatı dünyada çox az tanınır. Praqa Milli kitabxanasında Azərbaycanı təmsil edən yeganə kitab – Nizaminin “Xəmsə”sidir ki, onun da müəllifi, bizlər üçün nə qədər acınacaqlı olsa da, “fars şairi” kimi təqdim edilir. Kitabı yenidən nəşr etmək üçün PDF formatını əldə etməyə çox çalışdıq, mümkün olmadı. İndi məcburuq yenidən çex dilinə tərcümə edək. Bu isə xeyli vaxt tələb edir. Azərbaycanda fəaliyyət göstərən səfirlərlə görüşlərimizin əsas məqsədi də budur: ədəbiyyatımızı ən yüksək səviyyədə dünyaya təqdim etmək.\n- Rəhbərlik etdiyiniz qurumu bəzən tənqid edirlər. Əsasən də bədii tərcümə ilə məşğul olanlar...\n- Onları qınamıram. Tərcümə Mərkəzi hələ də hamının yaddaşında ədəbiyyat qurumu kimi yaşamaqdadır. Zaman ötdükcə, düşünürəm, fəaliyyətimizin ünvanı, məqsədi və mahiyyəti hamıya aydın olacaq.\n- Olsun ki, bu incikliyin səbəbi bəzi müəlliflərin tərcümə işindən uzaq qalmasıdır. Tərcümələrini məmnuniyyətlə oxuduğunuz müəlliflər kimlərdir?\n– Vilayət Hacıyev, Vilayət Quliyev, Elçin, rəhmətlik Natiq Səfərov, Yaşar, Etimad Başkeçid, İlqar Əlfi, Saday Budaqlı... bizim gənc yetirməmiz, “Dəfinə Yarpağı” tərcümə müsabiqəsinin qalibi Təvəkkül Zeynallı, adları indi yadıma düşməyən neçə-neçə digər peşəkarlar. Mərkəzin qapıları hər zaman mükəmməl bədii tərcümələrin üzünə açıqdır. Lakin bunu da unutmayaq ki, bu gün ədəbiyyatımız dünyaya çıxarılmağa daha çox ehtiyaclıdır. Düşünürəm ki, bədii tərcümə sahəsində görülməsi ən vacib iş də budur.\nGörkəmli rəssam Toğrul Nərimanbəyov vəfat edib\nTarix İnstitutunun Elmi Şurası “Daş yuxular”ı müzakirə edib\n12:49 30 yanvar 2017\n22:15 25 dekabr 2016\n11:37 14 dekabr 2016\nHarda müsəlman görürəm qorxuram - Mehdi yazır


Heydər Əliyev Fondu - Vaqif Poeziya Günləri\n2021-ci il avqustun 30-31-də Şuşada Heydər Əliyev Fondu tərəfindən Vaqif Poeziya Günləri keçirilib.\nAvqustun 30-da Vaqif Poeziya Günlərinin rəsmi açılışı olub.\nVaqif Poeziya Günləri çərçivəsində “Qarabağ Azərbaycan mədəniyyətinin incisidir”, “Yenidən doğma diyarda. Qarabağın sənət inciləri” və “Yaddaş. Fotoqrafik tarix” sərgiləri təşkil edilib.\nŞuşa Rəsm Qalereyasında təşkil edilən “Qarabağ Azərbaycan mədəniyyətinin incisidir” adlı sərgidə nümayiş olunan rəsm və heykəltəraşlıq nümunələri sevincli və kədərli, real və fantastik, açıq və gizli, rəngarəng və monoxrom dünyaya səyahətə aparır. Burada nümayiş etdirilən əsərlərdə əsas ilham mənbəyi Qarabağdır.\nSərgidə Böyükağa Mirzəzadə, Toğrul Nərimanbəyov, Maral Rəhmanzadə, Nadir Abdurrəhmanov, Mikayıl Abdullayev, Ucal Haqverdiyev, Müseyib Əmirov və Azərbaycanın digər görkəmli rəssamlarının əsərləri yer alıb. 60-dan çox əsərin nümayiş olunduğu sərgidə Qarabağın mənzərələri, ədibləri, xalçası, atı, muğamı, Vətən müharibəsində qələbə mövzularına geniş yer verilib. Burada Xalq rəssamı Altay Hacıyevin “Məclisi-üns”, Xalq rəssamı Səttar Bəhlulzadənin “Yuxarı Daşaltı”, Əməkdar rəssam İnna Kostinanın “Qarabağın zənginliyi”, Leyla Əliyevanın “Xarıbülbül” əsərləri, Faiq Hacıyevin “Qarabağ atı”, Orxan Nəbizadənin “Qarabağ gözəli” kimi heykəltəraşlıq nümunələri və digər əsərlər nümayiş olunur.\nŞuşadakı Xalçaçılıq Qalereyasında Azərbaycan Milli Xalça Muzeyinin təqdim etdiyi “Yenidən doğma diyarda. Qarabağın sənət inciləri” adlı sərgidə xovlu və xovsuz xalçalar, xalça məmulatları, milli tikmə və geyim dəstləri, bədii metal nümunələri nümayiş olunur. Yenidən öz doğma diyarında sərgilənən bu eksponatların əksəriyyəti Birinci Qarabağ müharibəsi zamanı Azərbaycan Milli Xalça Muzeyinin Şuşa filialından Bakıya gətirilib. Sərgidə əsrlər boyu çox yüksək dəyərləndirilən, xarici muzey və şəxsi kolleksiyaların nadir inciləri sırasına daxil olan Qarabağ xalçalarının müxtəlif bölgələrə aid nümunələrini görmək mümkündür. Buraya maldarlıqla məşğul olan əhalinin həyat tərzini əks etdirən damğa naxışlı, həm də şəhər mədəniyyətini özündə ehtiva edən, peşəkar emalatxanalarda toxunan nəbati naxışlı və süjetli xalçalar – “Vərni”, “Zili”, “Çələbi”, “Ləmpə”, “Malıbəyli”, “Qasımuşağı”, “Əyan məclisi” və digərləri aiddir. İri ölçüsü, mükəmməl kompozisiya quruluşu və əlvan koloriti ilə “Ləmpə” dəst xalı-gəbəsi xüsusi maraq doğuran eksponatlardandır.\n“Yaddaş. Fotoqrafik tarix” sərgisi Azərbaycanın qədim tarixini, zəngin mədəniyyətini, gözəl təbiətini, ənənələrini təcəssüm etdirir. Burada işğaldan azad olunmuş rayon və şəhərlərdə ermənilərin törətdiyi vəhşiliklərə, dağıntılara dair fotolar da təqdim edilir. Sərgidə Vətən müharibəsi zamanı Ermənistan tərəfindən mülki əhaliyə qarşı törədilən cinayətləri əks etdirən fotolar da nümayiş olunur.\nAvqustun 31-də Vaqif Poeziya Günləri çərçivəsində simpozium keçirilib, xalq şairlərinin, həmçinin orta nəsil və gənc şairlərin çıxışları, muğam sənətkarlarının ifaları dinlənilib, “Nizamidən Vaqifə” adlı poetik kompozisiya təqdim edilib.


Maqazin - Page 472 of 480 - AZƏRBAYCAN24 | Page 472\nEmin Ağalarov “ən dəbli kişi” seçildi\nRusiyanın “GQ” dərgisinin hər ilin fevralında keçirilən ənənəvi “100 ən dəbli” müsabiqəsinin nəticələri bəlli olub. Bununla bağlı təntənəli parti təşkil edilib. Gecədə Rusiyanın tanınmış simaları iştirak edib.İnternet vasitəsilə aparılan səsvermənin…\n“Grammy 2016” qaliblər və Taylor Swift- Siyahı, Qalereya+ Video\nLos-Ancelesdə “Musiqili Oskar” sayılan “Grammy” mükafatları təqdim olunub. Gecənin aparıcısı 5-ci ildir ki, iki “Qremmi” mükafatı olan müğənni LL Cool J. olub Gecənin ən uğurlu ismi isə Taylor Swift olub Açılış…\nBu gün “KamAZ” avtomobilinin 40 yaşı tamam olur\nRusiyanın yük avtomobilləri istehsalçısı olan “KamAZ”ın 40 yaşı tamam olur. 1976-cı ilin fevralın 16-da ilk “KamAZ” zavodun konveyerindən çıxıb.\n“Eurovision”da böhran və qaçqınlar haqqında mahnı təqdim ediləcək\n84 yaşlı çinli sevgisini 218 metrlik binaya yazdı\n84 yaşlı çinli “Valentin Günündə” sevgisini 218 metrlik binaya “İ love you” yazmaqla bəyan etdi Çinlinin Sevgililər günündə sevgilisinə bu hədiyyəsi dünyada maraqla qarşılanıb Çu Devay ilk olaraq 83 yaşlı…\nBülənt Ərsoy: Hamiləyəm…\nTürkiyənin divası sayılan Bülənt Ərsoydan hər kəsi şoka salacaq açıqlama gəlib Bülənt Ərsoy konsert sırasında jurnalistlərə verdiyi müsahibə hamını təəccübləndirib Diva “Hamiləyəm” başqa sualınız varmı? deməsindən sonra jurnalistlər toyunuz nə…\n47 yaşında ailə quran Mahsun Kırmızıgülün dəvətnamələri onu biabır elədi\n47 yaşında ilə quran Mahsun Kırmızıgül medianın dilinə düşüb. Los-Ancelesdə özünə toy edən müğənni pərt olub. 30 nəfəri toyuna dəvət edən Mahsun dəvətnamələr paylasıldıqdan sonra soyadının səhv yazıldığından xəbər tutub….\nFutbolçudan “Sevgililər günü”-ndə evlilik təklifi\n14 fevral “Müqəddəs Valentin” gününü və ya sadəcə, sevgililər gününü gənc cütlüklər xüsusi qeyd etməyə çalışır. AZƏRBAYCAN24.az-ın Türkiyə mətbuatına istinadən verdiyi məlumata görə, Türkiyədə futbolçulardan biri evlənmək təklifi üçün məhz…\nPapanın sevgi məktubları- Qalereya\nKatoliklərin sabiq lideri papa II Jan Pola aid gizli sevgi məktubları aşkarlanıb. Dünyanın nüfuzlu BBC telekanalı bu barədə sənədli film hazırlayıb. Jan Polun çox sevdiyi halda qovuşa bilmədiyi Anna-Tereza Tımeneska…\nBAFTA-nın yeni sahibləri- Siyahı, Qalereya\nBAFTA film festivalının mükafatları öz sahiblərinə təqdim eidlib. Ötən əsr Amerika həyatından bəhs edən “The Revenant” (“Sağ qalmış”) “ən yaxşı film”, filmin aktyoru Leonardo DiKaprio “ən yaxşı aktyor” seçilib. Eyni…\n« Əvvəlki1…467468469470471472473474475476477…480Növbəti »